Vučić sa šefom diplomatije Burundija - Radio televizija Pančevo\n21. februara 2019. 0442\nPredsednik Republike Srbije Aleksandar Vučić razgovarao je danas sa ministrom inostranih poslova Republike Burundi Ezekjelom Nibižirom, kome je izrazio veliku zahvalnost za odluku te zemlje da prošle godine povuče priznanje jednostrano proglašene nezavisnosti Kosova, kao i na tome što u međunarodnim organizacijama glasa u korist očuvanja teritorijalnog integriteta i suvereniteta naše zemlje.\nMinistar Nibižira je preneo pozdrave i poruku predsednika Kurunzize da je odluka o podršci prijateljskoj Srbiji, u vidu povlačenja priznanja jednostrano proglašene nezavisnosti Kosova, duboko promišljena i nepromenjiva, jer se zasniva na poštovanju principa međunarodnog prava, zbog kojih Burundi nikad neće prihvatiti bilo kakav oblik secesije i uvek će se boriti za poštovanje teritorijalnog integriteta i suvereniteta.\nPredsednik Vučić je izrazio nadu da će i predsednik Kurunziza uskoro posetiti Srbiju, kako bi u budućnosti zajedno radili na podsticanju međudržavnih odnosa, sledeći i prijateljske veze iz perioda nekadašnje SFRJ. Srbija će uskoro u glavnom gradu Burundija otvoriti diplomatsku kancelariju, potvrđeno je na sastanku.\nSagovornici su tokom susreta izrazili očekivanje da međudržavna ugovorna regulativa u što skorije vreme bude upotpunjena, kako bi Srbija i Burundi imali i pravnu osnovu za uspostavljanje jače saradnje.\nPredsednik Vučić i ministar Nibižira su se saglasili da postoje brojne mogućnosti za razvoj saradnje u oblastima infrastrukture, tehnološkog razvoja, trgovine, kao i u obrazovanju, zdravstvu, kulturi i sportu.\nMinistar Nibižira je rekao da saradnja sa Srbijom može da se uspostavlja i kroz Nacionalni plan za razvoj Burundija, koji je sveobuhvatan i pruža mnogo mogućnosti za investitore, te je pozvao i ulagače iz naše zemlje da ih koriste.\nDragi lekari i sestre, mnogo vas volimo!


SERBIA RALLY 2011 - KRAJ DRUGOG DANA\nDrugi dan relija Srbija, vožen na terenima Avale, Košutnjaka i Lisovića, bodovan je i kao treće takmičenje u kalendaru za Šampionat Srbije u reliju 2011. Treći reli doneo nam je i novog pobednika. Vojislav Lekić, nakon peha u subotu, bez većih problema je pobedio svog najvećeg konkurenta Vladu Petrovića i sebe nametnuo kao temu dana u reli krugovima Srbije ali i regiona.\nU odlično pripremljenom Mitsubishi Lanceru EVO IX, Lekić je sve iznenadio pobedom na brzinskom ispitu Košutnjak 1 kada je iza sebe ostavio sve gostujuće posade u nadmoćnijim bolidima specifikacije S2000. Vojislav je tako u svom, da kažemo trećem reliju stigao do prve pobede najavivši možda sjajnu karijeru u budućnosti. Do trećeg mesta u generali domaćeg šampionata dolazi Vladimir Zečević nakon sjajne borbe sa Vladicom Rabrenovićem dok je Srđan Višnjić ovoga puta morao da se zadovolji pozicijom broj pet nakon kvara na sklopu menjača. Aktuelni Šampion, Rabrenović, nalazi se tako na korak do osvajanja Zlatne Kacige u klasi N3 do 2000ccm a prednost u bodovima je tolika da je jedini uslov dolazak na cilj na reliju Ub koji zatvara sezonu 2011 u drugoj polovini avgusta. Konačan plasman u generali dosta je neizvesniji i u „opticaju“ su tri čoveka, Rabrenović, Vladan Petrović i Srđan Višnjić pa sa nestrpljenjem očekujemo prvi reli u Ubu. Napomenućemo da je u klasi 1400ccm grupe A i N trijumfovao Miodrag Sarac isped Aleksandra Cvijovića dok su svi učesnici klase N1 ponovo ostali u senci Ivana Mandića.\nU generalnom plasmanu 44. Serbia Rally-a do trijumfa dolazi Dimitar Iliev za volanom Skode Fabije S2000. Mladi Petar Gyosev je uspeo da nadmaši iskusnog Kruma Doncheva i preuzme mu mesto broj dva. Oba su nastupala sa Peugeotom 207 S2000.\nGaleriju sa najnovijim fotografijama pogledajte na stranicama GonzaRacing portala i uskoro očekujte najnovije informacije i utiske od samih aktera 44. Serbia Rally-a.


Ekonomski fakultet, 22.03.2019\nBank & Business Conference 2019 - prijave u toku\n/ Ekonomski fakultet /Vijesti /Bank & Business Conference 2019 - prijave u toku\nSavez studenata Ekonomskog fakulteta Univerziteta Crne Gore u saradnji sa Studentskim Biznis Centrom Univerziteta Donja Gorica, 5. i 6. aprila organizovaće "Bank & Business Conference 2019", u okviru koje će biti održano case study takmičenje za studente svih univerziteta Crne Gore.\nZa pobjedničke timove obezbijeđene su studentske prakse u bankama i nagradni fond u iznosu od 1000,00 eura.\nOtvaranje Konferencije će biti u petak 5. aprila na Ekonomskom fakultetu.\nPredavanja će održati predstavnici bankarskog sektora, dok će popodnevne časove timovi koristiti za rad na studiji slučaja u jednoj od računarskih sala na istom fakultetu, uz prisustvo stručnog tima mentora koji će im biti na raspolaganju za sva pitanja/nedoumice.\nDrugog dana Konferencije, studenti će imati priliku da čuju predstavnike biznis sektora, koji će u sklopu svojih predavanja prezentovati studentima programe i projekte koji se trenutno realizuju, a tiču se stimulisanja i razvoja preduzetništva, sa ciljem promjene shvatanja preduzetništva i preduzetničkog stila života kod mladih.\nSvi studenti koji žele da prošire svoje znanje iz oblasti bankarstva i preduzetništva, mogu se prijaviti za ušešće na Konferenciji.\nPrijave za učešće na Konferenciji, a ujedno i za case study takmičenje, mogu biti individualne, u paru ili timske, i to putem sajta:\nRok za slanje prijava je 31. mart 2019. godine.


Partizan – Midwest All-Stars 88:82\n28.09.2009 · 00:00\nKošarkaši Partizana su veoma ozbiljno otvorili utakmicu i sa par vezanih i od samog starta su poveli, a atraktivnom igrom su publiku u dvorani već dovoljno razveselili 8:2. Viđena je brza igra koja je u tim trenucima više odgovarala momcima u crno-belom dresu. Međutim, tim Srednjeg zapada je uspeo da preseče nekoliko napada Partizana pa su ubrzo prešli i u vođstvo 12:13, do kraja prve deonice, koja je trajala 12 minuta, šampion Srbije je na manji odmor ipak otišao sa košem prednosti 20:18. Odmah na početku treće četvrtine, Partizan je pogodio i dugo očekivanu NBA trojku, potom su se nadovezala i dva atraktivna zakucavanja, pa je domaćin u tim trenucima nastavio seriju iz prethodne četvrtine od 13:0 za vođstvo od 29:18.\nEkipa za koju je igrao Skot Polard je pokušala da pronađe rešenje za igru crno-belih međutim uz mini seriju od 5:0 ipak nisu uspeli da spuste dvocifrenu razliku pre poluvremena 40:30. U nastavku, košarkaši Partizana su opet veoma atraktivnim zakucavanjima ugrejali atmosferu u dvorani 44:30. Sa odličnom igrom su nastavili, pa je ubrzo semafor beležio i najveću razliku na meču 55:38. Od tog trenutka momci u crvenim dresovima su vezali par odličnim akcija, i dobrom odbranom zaustavili su crno-bele serijom od 10:0. Ipak, do kraja trećeg kvartala igrači Partizana sačuvali su prednost 63:58.\nPoslednji period doneo je i neizvesnost, ekipa Srednjeg zapada približila se na samo koš zaostatka 66:64, a potom uspela i da ponovo povede 68:69. Ipak odlična koncentracija u ključnim momentima vratila je Partizan, pa su momci u crno-belim dresovima odneli pobedu rezultatom 88:82.Partizan – Midwest All-Stars 88:82 (20:18, 20:12, 23:28, 25:24)Partizan: Sinovec, Kecman 12, Milošević 9, Rašić 16, Lešić, Mitrović 2, Božić 3, Marić 13, Rakočević, Vesely 19, Đekić 8, Vraneš 2.Midwest All-Stars: Dagans, Wright 8, Berdiel 16, Brown 24, Ofoegbu 3, Booyer 2, McDonald 6, Pollard 12, Krabbenhof, Cismark 2, Traylon 9.


Južna Koreja objavila je da će zajedno sa SAD održati seriju vojnih vežbi sa teškim naoružanjem i po ”realističnim scenarijima” kao deo odgovora na skorašnje eksplozije kopnenih mina za koji je okrivljena Severna Koreja.\nČetiri vežbe, zajedno sa tenkovima, haubicama, jurišnim helikopterima i avionima bombarderima, održaće se narednih nedelja u oblasti 30 kilometara južno od granice sa Severnom Korejom, saopštilo je Ministarstvo odbrane.\n”Ovo će pokazati našu spremnost da se osvetimo za svaki čin provokacije, uključujući izdajničko delo agresije kao što je minski napad”, izjavio je portparol Ministarstva.\nPrve vežbe treba da počnu kasnije u toku dana, a poslednje će se održati na kraju meseca, prenosi agencija AFP.\nPredsednica Park Geun Hje ponovila je da će se Južna Koreja ”snažno reagovati” na bilo kakvu provokaciju sa Severa.\nVojne vežbe ”prema realističnom scenariju” biće odvojene od redovnih godišnjih ”Ulči fridom” zajedničkih vežbi koje počinju sledećeg ponedeljka i traju dve nedelje.\nGodišnje vežbe uvek pokrenu niz vojnih tenzija sa nuklearno naoružanom Severnom Korejom koja ih je više puta osudila kao probe invazije.\nJužna Koreja je obećala da će Sever platiti ”visoku cenu” za eksploziju mina u kojoj su prošle nedelje povređena dva vojnika na graničnom prelazu.\nVojska je saopštila da je istraga pokazala da su severnokorejski vojnici krišom prešli granicu i postavili mine duž poznate rute patrole.\nPjongjang još uvek nije odgovorio na optužbe.\nJužna Koreja je pojačala bezbednost na granicama nakon eksplozije i, nakon više od decenije, nastavila sa emitovanjem propagandnih poruka Severu korišćenjem jakih zvučnika na granici.\nZvučnici prenose poruke kojima uzdižu Južnu Koreju i njena postignuća tokom perioda kada su bili isključeni zbog zajedničkog dogovora 2004. u periodu zbližavanja dve zemlje.


SVE O NOVOM SISTEMU ZA PLASMAN NA MUNDIJAL! Evo zbog čega "orlove" u Ligi nacija čeka značajno TEŽI ZADATAK!\nFIFA ODREDILA TERMIN ŽREBA Evo kada će Srbija dobiti rivale ZA NAPAD na Svetsko prvenstvo u Kataru\nCrnogorski fudbaler odbio da primi Astra Zeneka vakcinu, EKSPRESNO OTPUŠTEN iz kluba!\nBivši fudbaler Metalca ostao je bez angažmana nakon netipične situacije.\nKAKO JE SRBIJA IZBEGLA TZV. KOSOVO Šok na izvlačenju kada su SPOJENE dve reprezentacije - pa se onda desio očekivani preokret\nFudbalska reprezentacija tzv. Kosova igraće u grupi B kvalifikacija za Mundijal sa Španijom, Švedskom, Grčkom i Gruzijom.\nZA USPOMENU Istetovirao imena zlatnih "orlića" /FOTO/\nKoliko je uspeh zlatnih "orlića" na Novom Zelandu oduševio sve najbolje svedoči tetovaža momka iz Novog Sada.\nMAJSTOR U CIPELAMA Piksi petom pokazao magiju Kinezima /VIDEO/\nDragan Stojković Piksi osvojio je Japan kao fudbaler i trener, sada je na dobrom putu da i Kineze oduševi.\n"Trebalo je da POGINEMO S NJIMA!" Kako je posle više od pola veka rešena najveća sportska misterija svih vremena\n"Trebalo je da poginemo sa njima". "Trebalo je da budemo zajedno, do kraja". Govorili su, u neverici, tog aprila 1961. preživeli fudbaleri Grin krosa, čileanskog fudbalskog kluba sa engleskim nazivom. Govorili, uplakani, jer im je pola ekipe poginulo u avionskoj nesreći. Od tog aprila, pa skoro pune 54 godine niko nije uspeo da pronađe olupinu u nepristupačnim vrhovima Anda. A onda se desilo pravo malo čudo.\nZvezda osvojila turnir u Čikagu\nFudbaleri Crvene zvezde pobednici su Internacionalnog kupa sestrinskih gradova u Čikagu, pošto su jutros u finalu savladali Pari Sen Žermen nakon izvođenja penala rezultatom 7:6.\nIZ MINUTA U MINUT Srbija - Austrija 3:2 /FOTO/\nFudbaleri Srbije upisali su i drugu pobedu u kvalifikacijama za Mundijal 2018. godine, pošto su posle velike borbe savladali selekciju Austrije sa 3:2 (2:1) uz magičnu partiju Dušana Tadića. Dve asistencije i gol za pobedu, "orlovi" imaju junaka i vođu generacije!\nUZNEMIRUJUĆI SNIMAK: Fudbaler slavio gol, polomio kičmu i preminuo\nIndijski fudbaler, 23-godišnji Piter Biaksangzuala, preminuo je od posledica skoka na koji se odlučio nakon što je postigao gol na prvenstvenom meču.\nPRVENAC ZA PAMĆENJE! Ovako je Srbija izjednačila protiv Jamajke u Japanu! /VIDEO/\nFudbalska reprezentacija Srbije sastala se sa Jamajkom na azijskoj turneji, a svoj prvi gol za nacionalnu selekciju postigao je na tom meču Strahinja Pavlović.\nSVETSKI HIT Maestralan gol golmana - makazicama u poslednjem minutu /VIDEO/\nO fudbalu u Južnoj Africi ne pišemo često, ali je golman iz tamošnjeg prvenstva Masluke Oskarina uradio nešto po čemu je privukao pažnju svetske javnosti.\nArgentina plače za čuvenim argentinskim fudbalerom hrvatskog porekla, Tomasom Felipeom Karlovičem koji je preminuo u 74. godini života, nakon brutalnog napada nasred ulice od strane lopova koji su mu ukrali bickl.\nBLICSPORT SKENER Muslin zna kako do Rusije, ovi momci su vratili veru u fudbal\nFudbaleri Srbije izvojevali su veoma bitnu pobedu na gostovanju Republici Irskoj i sa 1:0 slavili u Dablinu, u 8. kolu D grupe kvalifikacija za Mundijal 2018. u Rusiji. Tako su "orlovi" Slavoljuba Muslina došli na prag Svetskog prvenstva.\nU Kini se ugasio njegov klub, a sada se "šuška" o povratku: ZORAN TOŠIĆ U PARTIZANU? "Stalno smo u kontaktu!"\nSrpski internacionalac Zoran Tošić nedavno je ostao bez angažmana u Kini, nakon što se njegov dosadašnji tim Tajdžo Juande ugasio.\nKRAH U KVALIFIKACIJAMA Katar čeka Svetsko prvenstvo 2022.\nFudbalska reprezentacija Katara nije uspela da se plasira na Svetsko prvenstvo 2018. godine, pošto je u pretposlednjoj utakmici u kvalifikacijama kao gost izgubila od Sirije sa 1:3.\n"Ovo je velika pomoć, ali treba nam više i treba nam brže": Direktor napominje da količina vakcina koje je G7 obećala NIJE DOVOLJNA\nKristijan Amanpur objavila da ima rak jajnika: Poznata je po pristrasnom izveštavanju za vreme ratova u bišoj Jugoslaviji\n(UŽIVO) ŠPANIJA - ŠVEDSKA Navijačima "PUK'O FILM" - salve zvižduka u Sevilji!\nCECIN DEČKO DOŠAO NA NJEN ROĐENDAN Bogdan protutnjao pored fotografa, nije želeo da ga iko vidi\n"PRODAO ĆERKU ZA DEVOJKU" Janjuš na stubu srama - doneo veliku odluku\n(VIDEO) SRĐAN I DIJANA DOŠLI NA VESELJE ĐOKOVIĆA Evo ko će zabavljati goste! "Velika mi je čast, jedva čekam da upoznam Novaka"\nU Srbiju stiže ultimativni letnji hit - Wai Moment - ZA LETO KOJE NE SMEMO PROPUSTITI: Novo piće iz Amerike osvojilo i Evropu\nFRIZURA JE SPREMNA! Anastasija Ražnatović se ponovila za Cecin rođendan...\nNEVEROVATAN MEČ! Đoković pobedio nakon 0:2 u setovima, Italijan više nije mogao da se kreće na terenu - pa je predao!


U subotu, 30. januara, u sonćanskom clubu Stars biće održana humanitarna žurka za pomoć petogodišnjoj devojčici Jeleni Obradović iz ovog mesta koja od rođenja boluje od cerebralne paralize, a troškovi hitne operacije, koja se može izvesti u Austriji, iznose 20.000 evra. Za dobro muzičko raspoloženje biće zadužen...\nUdruženje građana "Plavi talas" iz Apatina, u saradnji sa Udruženjem pivopija Srbije, organizovaće u četvrtak, 17. decembra, humanitarnu žurku u Caffe-u "Damit" (Srpskih vladara br. 10) sa početkom u 20,00 sati. Ulaz je besplatan, a sav prikupljeni novac iz kutija za dobrovoljne priloge, kao i deo novca...\nHumanitarno udruženje mladih Apatinaca (HUMA) u utorak, 3. novembra, sa početkom u 19,00 sati, organizuje koncert inkluzivnog hora "Ison" iz Novog Sada u Domu kulture u Apatinu. Hor "Ison" je osnovan 2004. godine u Novom Sadu, kao prvi inkluzivni hor u Evropi. U njemu pevaju učenici iz...\nHumanitarno udruženje mladih Apatinaca "Huma" organizuje humanitarni turnir u basketu 3 na 3 pod nazivom "Igrajmo za Nemanju". Nemanja Ivanović (Manja) iz Velike Plane boluje od retkog i teškog oblika maligne bolesti, a njegovo lečenje moguće je na klinici u Nemačkoj, ali je cena intervencije 120.000 evra. Nemanjini...\nPovodom obeležavanja 24. oktobra, Dana oslobođenja opštine Apatin, sedamdeset godina kolonizacije i sedamdeset godina pobede nad fašizmom, u subotu će se u Velikoj sali Doma kulture održati Svečana sednica Skupštine opštine Apatin. Svečanost će otvoriti Gradski hor "Jedinstvo" ...


Malo skladište za franšizu - Franchising.rs - franšiza, preduzetništvo\nIako skladišta najčešće koriste pojedinci (fizička lica), self-storage je prikladan i za firme koje nemaju dovoljno kancelarijskog prostora za odlaganje dokumentacije ili dodatne opreme.\nStatistika pokazuje da svako deseto domaćinstvo u SAD iznajmljuje dodatni prostor za odlaganje stvari koje se retko ili više uopšte ne koriste. To, zapravo, podrazumeva iznajmljivanje manjeg skladišta unutar specijalizovanog objekta, a procenjuje se da širom Amerike postoji više do 48.500 ovakvih jedinica (self-storage). Kompanije koje se bave iznajmljivanjem i održavanjem „privatnih skladišta“, u zbiru inkasiraju oko 24 milijarde dolara na godišnjem nivou. Praksa pokazuje da ovaj sektor nije pretrpeo kontrakciju čak ni tokom Velike recesije (2007-2009). Bez obzira na ekonomske oscilacije, ispostavilo se da potreba za dodatnim prostorom uvek postoji – bilo da se odloži višak nameštaja i drugog pokućstva pri selidbi u manji stambeni prostor (za vreme recesije), bilo da se sačuvaju stare ili nepotrebne stvari (kada kupovna moć poraste).\nOvi pokazatelji su, zapravo, bili dovoljan motiv mladoj poljskoj kompaniji Kangu Self Storage da istu vrstu usluge ponudi svojim sunarodnicima. Pored toga što je, kako kažu, ideja za posao došla iz Sjedinjenih Američkih Država, jedan od najboljih promotera bio im je i američki rijaliti šou „Bitka za skladište“ (Storage Wars), koji uživa veliku popularnost u Poljskoj. Stanje na tržištu svakako im je išlo u prilog – broj onih koji žive u malim stanovima i kućama nije zanemarljiv, stoga, i potreba za dodatnim prostrom za odlaganje – nije bila mala.\nKada su 2012. otvorili prve Kangu skladištene komplekse u Poznanju i Vroclavu, investiciju u posao uspeli su da vrate za samo pola godine rada, a nakon dve godine, 80 posto skladišta je bilo popunjeno i iznajmljeno. U ovom trenutku, dostigli su popunjenost od oko 90 posto, a sve ukazuje na to da će taj procenat i dalje rasti.\nIako Kangu Self Storage nije jedina kompanija koja se bavi iznajmljivanjem skladišta u Poljskoj, ipak je među prvima uvela mogućnost davanja franšize. – Ovaj sektor još uvek nije zasićen. Postoji samo nekoliko kompanija u Poljskoj koje se bave istim poslom, tako da konkurencija nije jaka. Međutim, većina stanovnika još uvek nije svesna da ovakva usluga postoji. A znamo da potrebe ima, jer svakodnevno dobijamo veliki broj upita za partnerstvo – kaže Pšemislav Guvčevski, direktor kompanije.\nU međuvremenu, otvorili su skladište u Šćećinu, a planiraju da posao prošire i na Varšavu, kao i još nekoliko gradova. – Naš cilj je da pokrijemo osam najvećih poljskih gradova. „Self-storage“ još uvek nije posao za male gradove – objašnjava Guvčevski.\nIako skladišta najčešće koriste pojedinci (fizička lica), self-storage je prikladan i za firme koje nemaju dovoljno kancelarijskog prostora za odlaganje dokumentacije ili dodatne opreme. Bitno je da su skladišta dostupna 24 sata dnevno, sedam dana u nedelji. Čitav kompleks treba da ima najmanje 1.000 kvadratnih metara i bude smešten u centralnoj gradskoj zoni. Minimalni period najma je dve nedelje, ali se ugovori obično potpisuju na više meseci, bez određenog roka trajanja. Za najmanji format skladišta treba izdvojiti oko 15 evra mesečno.\nOtvaranje skladišta, međutim, zahteva mnogo rada i znatne investicije, iskren je Guvčevski. Za gradnju i pripremu objekta, u zavisnosti od planiranog obima poslovanja, treba izdvojiti od nekoliko stotina hiljada do nekoliko miliona zlota. U kompaniji su, stoga, odlučili da svojim partnerima ponude dva modela saradnje. Prvi podrazumeva zajedničko ulaganje (joint venture), pri čemu veći deo investicije pokriva Kangu (60-80%). Ovaj model podrazumeva i da partner, pored redovne plate za upravljenje skladištem, dobija i udeo u vlasništvu nad kompanijom. Dužan je, međutim, da pokriva tekuće troškove poslovanja (u zavisnosti od svog udela).\nDrugi oblik saradnje je klasični franšizing – primalac franšize sam ulaže u rentiranje ili kupovinu i adaptaciju objekta. Pored toga, ima obavezu da plaća i mesečnu franšiznu naknadu.


Evropska automobilska industrija se suočava s najvećom krizom od 1945. - Auto Republika\nEvropski proizvođači automobila pozivaju na hitnu podršku Evropske unije i država članica nakon pretrpljenih gubitaka u proizvodnji, koji bi mogli kompanije da uvedu u „debeo minus“.\nIndustrijska asocijacija, ACEA, zahtevala je „snažnu i koordinisanu akciju“ u cilju pomoći proizvođačima, njihovim snabdevačima i prodavcima, koji se suočavaju s ozbiljnim finansijskim teškoćama.\n„Posledice širenja koronavirusa su bez presedana po automobilsku industriju“, rekao je generalni direktor ACEA-e, Erik-Mark Huitema. „Postaje sve jasnije da nas je Covid-19 uveo u najgoru krizu s kojom se automobilski sektor suočava u svojoj istoriji.“\nGubici širom EU, prouzrokovani zatvaranjem fabrika, dostigli su do sada 1,23 miliona vozila, što je pogodilo oko 1,11 miliona radnika, ne računajući lanac snabdevanja, kaže ACEA. U širem smislu, sektor obezbeđuje posao za oko 13,8 miliona ljudi u Evropskoj uniji.\nHuitema je govorio o „strašnim posledicama“ po industriju, koje daleko prevazilaze ono što trenutno može biti prognozirano. Kao rezultat toga, on je rekao da je neophodan hitan dijalog s predsednicom Evropskom komisije, Ursulom fon der Lejen.\n„Najpre treba da preduzmemo konkretne mere da bismo izbegli nepovratnu i fundamentalnu štetu po sektor, s permanentnim gubitkom radnih mesta, kapaciteta, inovacija i mogućnosti istraživanja“, apelovao je Huitema. „Na drugom mestu, smatramo da bi Evropa trebalo da se pripremi za stimulisanje oporavka našeg sektora, koji će dati ključni doprinos ubrzanom oporavku evropske ekonomije uopšte.“\nNedavno, ACEA je zajedno s asocijacijama snabdevača, prodavaca i proizvođača pneumatika iz evropske industrije, izdala saopštenje da „bi nekoliko kompanija moglo da se suoči s nedostatkom živog novca u roku od par nedelja“. Shodno tome, ova industrijska asocijacija je apelovala na EU da odloži usklađivanje s važnim regulatornim ciljevima jer je kriza doprinela kreiranju nepredviđenih prepreka.\n„Mi stoga smatramo da neki vid prilagođavanja treba da bude urađen što se tiče tajminga stupanja na snagu ovih zakona“, saopštila je ACEA.\nŠteta se gomila\nNevolje evropske automobilske industrije izazvane širenjem koronavirusa su sve brojnije, nakon što je prodaja u Francuskoj doživela sunovrat u martu, dok je snabdevački gigant, Continental, revidirao prognoze.\nBroj registracija novih automobila je pao za 72 odsto u Francuskoj u odnosu na mart 2019. Mimo toga, nemački Continental je povukao finansijske smernice za ovu godinu, rekavši da je više od 40 odsto fabrika kompanije zatvoreno.\n„Vrlo je verovatno da će prodaja automobila i kamiona doživeti najveći udarac od 1945.“, rekao je Jirgen Piper, analitičar iz Bankhaus Metzlera.\n„April će takođe biti veoma težak jer će populacija ostati ograničenog kretanja u mnogim zemljama“, rekao je Žak Ašenbrojh, šef francuske komponentaške firme Valeo. „Moramo biti spremni za veoma, veoma teških nekoliko sledećih meseci.“\nContinental je saopštio da je oko 30.000 zaposlenih, što je polovina ukupne radne snage kompanije, prijavljeno za vladinu podršku što se plata tiče i kraćeg radnog vremena. Redukujući svoje prognoze, Continental je ispratio primer čitavog niza firmi širom Evrope, koje su izjavile da je pandemija učinila nemogućim predviđanje prihoda.\nValeo kreše investicije i troškove, uz to što deo osoblja, uključujući razvojne inženjere, stavlja u poziciju delimične nezaposlenosti, rekao je Ašenbrojh. „Većina naših klijenata usporava razvoj novih vozila, tako da su naši timovi prisiljeni da urade isto“, potvrdio je on. „Preokret će doći, možda kasnije u toku ovog meseca, ali trenutno to ne možemo sa sigurnošću znati.“\nBroj registracija u Švedskoj je u martu pao za 8,6 odsto, saopštila je industrijska organizacija BIL Sweden. Ovaj negativan trend nije povezan s pandemijom, jer je većina automobila poručena nekoliko meseci ranije.\n„Možemo očekivati negativan uticaj pandemije na broj novih registracija u mesecima koji dolaze“, kaže Matijas Bergman, šef BIL Swedena.\ntags: acea EU evropska komisija evropska unija izdvojeno\nprevious Korona vraća automobilsku industriju 10 godina unazad\nnext BMW zabeležio kvartalni pad prodaje zbog širenja koronavirusa\n” … „Preokret će doći, možda kasnije u toku ovog meseca, ali trenutno to ne možemo sa sigurnošću znati.“ …”\nKasnije u toku ovog meseca? Gospodin Žak Ašenbrojh je očito na nekim teškimm drogama …


Vlada Švajcarske osnažuje ranjive grupe u Srbiji kroz podršku socijalno inovativnim projektima – In Medija\nSertifikati o finansijskoj podršci Vlade Švajcarske od 350.000 evra, preko programa Swiss PRO, za sprovođenje socijalno inovativnih projekata organizacija civilnog društva i pružanju tehničke podrške lokalnim samoupravama, svečano su uručeni predstavnicima civilnog i javnog sektora u Nišu.\nU okviru dva javna poziva sprovedena pod sloganom “Nove ideje po meri zajednice”, odobrena je podrška za 26 organizacija civilnog društva, dok tehničku podršku namenjenu lokalnim samoupravama za sprovođenje projekata u partnerstvu sa civilnim sektorom dobija 16 gradova i opština u Srbiji.\n„Vlada Švajcarske godinama pomaže Srbiji, a aktivnosti u sklopu ovih projekata doprineće sveobuhvatnim reformama u procesu evropskih integracija. U ovom procesu osnaživanja ranjivih grupa, ključnu ulogu imaće civilni sektor“, rekao je državni sekretar ministarsta za rad, zapošljavanje, boračka i socijalna pitanja Svetozar Aleksov.\nOrganizacijama civilnog društva odobrena je podrška u vrednosti od 10.000 do 14.000 evra da sprovedu 11 projekata koji će se baviti osnaživanjem ranjivih grupa kroz obuke, dok će se ostali baviti unapređenjem dostupnosti javnih usluga za ranjive grupe: osam projekata u fokus stavlja pristup socijalnoj zaštiti, četiri projekta bave se unapređenjem pristupa zdravstvenim uslugama, dok su tri usredsređena na obrazovanje.\n“Zadovoljstvo je videti početak projekata koji će unaprediti socijalno uključivanje, zdravstvene usluge i obrazovanje za ranjive grupe, jer to je od velikog značaja za lokalne samouprave i zajednice“, rekao je Saša Mogić, pomoćnik ministra za državnu upravu i lokalnu samoupravu.\n“Vlada Švajcarke prepoznala je da i organizacije civilnog društva i lokalne samouprave žele da budu deo procesa unapređenja dobrog upravljanja, socijalne uključenosti i rodne ravnopravnosti“, rekao je Dejan Vuletić, savetnik za praćenje i unapređenje pravnog okvira za razvoj civilnog društva u Kancelariji za saradnju sa civilnim društvom koja, po njegovim rečima, povezuje ova dva sektora.\n“Podrška socijalnoj inkluziji na lokalu je jedan od tri stuba programa Swiss PRO, pored dobrog upravljanja i rodne ravnopravnosti. Očekujemo dobre rezultate projekata koji će direktno unaprediti živote 2.600 ljudi kroz treninge, obrazovanje i usluge socijalne zaštite“, rekao je Grem Tindal, menadžer programa Swiss PRO\n“Tehnička podrška za 16 lokalnih samouprava obuhvataće razvoj i unapređenje procesa, procedura i propisa o definisanju javnog interesa i finansiranju lokalnih projekata koje sprovode organizacije civilnog društva. Deo gradova i opština tokom sledeće faze podrške sprovodiće projekte zajedno sa civilnim sektorom“, rekla je Ana Nedeljković Belja, nacionalna menadžerka programa Swiss PRO.\nViše informacija o odobrenim socijalno inovativnim projektima i tehničkoj podršci lokalnim samoupravama nalazi se na sledećim linkovima:\nSocijalno inovativni projekti\nTehnička podrška lokalnim samoupravama


Ugašena Budućnost da plati Kovačeviću 3.600 eura - Vijesti.me\nUgašena Budućnost da plati Kovačeviću 3.600 eura\nKovačević je prije više od godinu dana, podnio se žalbu ovoj komisiji zbog jednostranog i prijevremenog raskida ugovora od strane kluba, i neisplaćivanja dvije ugovorne mjesečne rate.\nIako već skoro godinu dana postoji samo na papiru, muški rukometni klub Budućnost moraće da bivšem igraču Vladimiru Kovačeviću plati 3.600 eura na ime duga za neisplaćene mjesečne zarade za april i maj 2009.godine, odlučila je Registraciono-arbitražna komisija Rukometnog saveza Crne Gore.\nBivši srednji bek Budućnosti je, naime, još prije više od godinu dana, preko svog advokata, podnio se žalbu ovoj komisiji zbog jednostranog i prijevremenog raskida ugovora od strane kluba, i neisplaćivanja dvije ugovorne mjesečne rate.\n“Na sjednici Registraciono-arbitražne komisije punomoćnik tužioca je izjavio da ostaje pri podnešenom zahtjevu i da RK Budućnost u međuvremenu nije isplatio dvije mjesečne zarade njenom bivšem igraču Kovačević Vladimiru, te da je dug ostao neizmiren. Na istoj sjednici predstavnik tuženog Miro Vujošević, sportski direktor RK Budućnost, nije osporio predmetni dug, odnosno navode punomoćnika tužioca da su neisplaćene dvije mjesečne zarade bivšem igraču Kovačević Vladimiru, ali je istakao da je RK Budućnost u međuvremenu ugašen, i da nema sredstava za isplatu nespornog duga. U dokaznom postupku pročitan je posebni Ugovor o međusobnim pravima i obavezama, zaključen izmenu RK Budućnost i Kovačević Vladimira iz Nikšića, od 07.06.2008.godine, kao i osnovni Ugovor, zaključen, između istih ugovornih strana, dana 07.06.2008.godine”.\n“Na osnovu svega navedenog Registraciono-arbitražna komisija je našla da je dug RK Budućnost prema Kovačević Vladimiru, bivšem igraču ovog kluba, u iznosu od 3.600 eura nesporan, i stoga je donijela odluku kao u dispozitivu”, navodi se u obrazloženju odluke Registraciono-arbitražne komisije sastavu Dražen Medojević (predsjednik), Budimir Stanišić i Nikola Petrović (članovi).


RTCG - Radio Televizija Crne Gore - Nacionalni javni servis :: Svijet :: "Neće nas Pariz učiti šta je proporcionalna reakcija"\nZAHAROVA ODGOVORILA 31. 07. 2019. 22:48 >> 22:48 2\nRusko Ministarstvo spoljnih poslova oštro je reagovalo na poziciju francuskog Ministarstva, da je reakcija policije u Moskvi, tokom protesta, na kojima je privedeno oko 1.400 osoba, bila neproporcionalna.\nPortparolka ruskog Ministarstva spoljnih poslova Marija Zaharova, oštro je reagovala na poziciju francuskog Ministarstva spoljnih poslova da je na protestima u Moskvi reakcija policije bila neproporcionalna, podsjetivši da je u Francuskoj u sokobima policije i "žutih prsluka" poginulo 11 ljudi.\nOna je rekla da Pariz ne treba da uči Moskvu kako se proporcionalno reaguje na proteste, naročito, ako se imaju u vidu surove metode francuske policije prema "žutim prslucima".\nKe d Orsej je u poruci na Tviteru ukazao na veliki broj uhapšenih tokom nedozvoljenog mitinga u Moskvi 27. jula.\n"Ministarstvo spoljnih poslova Francuske se zabrinulo zbog protesta u Moskvi. Te iste Francuske gdje je dolazilo da oružanih sukoba između demonstranata i policije, i to prema opisima samih Francuza", napisala je Zaharova na Fejsbuku.\nOna je podsetila da je tokom protesta "žutih prsluka" u Francuskoj poginulo 11 ljudi a 2.500 povređeno, dok je oko 9.000 privedeno, prenos Tass. Dodala je i da su francuske vlasti primijenile sve vrste represivnih mjera, a da je šef diplomatije s tim u vezi govorio da država “nema namjeru da poredak čuva riječima".\n"Poslije toga, nije na Parizu da nas uči o bilo kakvoj proporcionalnoj reakciji", zaključila je Zaharova.


Srpkinja želi da ZARADI NA MASKAMA koje deca moraju obavezno da nose u školi: Posle ove objave naišla je na SALVU UVREDA na mrežama - Zena.rs\nKrizni štab juče je saopštio da će pojedine grupe đaka krenuti u školu 1. septembra i da će nošenje maski biti obavezno. U slučaju da dete ima osećaj nelagode, nakon što sedne u školsku klupu može da je skine.\nMaske za decu Foto: Profimedia\nSavet Kriznog štaba je da se ipak maske nose neprekidno u školama jer je apel urodio dobrim rezultatima sa novozaraženima u poslednjih mesec dana.\nSa objavom da će đaci ići u škole od 1. septembra na jednoj Fejsbuk strani osvanuo je oglas u kojem autorka nudi maske za decu na kojima će biti ispisana imena, da bi ih nastavnici i učiteljice raspoznavali.\nMaske za decuFoto: screenshot\nObjava je privukla pažnju nakon što je jedna tviterašica objavila oglas sa Fejsbuka.\nTvit o maskamaFoto: screenshot\nNegativne reakcije i opaske da neko pokušava da zaradi u nezahvalnom trenutku su se nizale.\nMinistar prosvete Mladen Šarčević rekao je da će roditelji obezbeđivati maske svojoj deci, ali i će škole morati da nabave određene rezervne količine.\n- Već sam poslao uput Ministarstvu državne uprave i svim lokalnim samoupravama, da se sete da su one odgovorne kada su u pitanju predškolske ustanove, osnovne i srednje škole, jer oni plaćaju materijalne troškove. To su pismo već dobili da obezbede sve što je bilo preporučeno - rekao je ministar odgovarajući na pitanje ko će obezbeđivati maske.\nŽene iz Srbije o maskama na forumu ana.rs\nSada su MASKE postale obavezne! Ne sme se nigde bez nje, pa evo ideje kako da ZABLISTATE na ulici\nOvo je MISS DIJASPORE: Ako Jelisaveta pobedi sledeće godine može biti kraljica lepote naše zemlje


Beta 28. septembra 2020. 09:20\n„Drugi korak je formiranje svih ostalih organa stranke i to bi trebalo što pre da se desi, a potom sledi podnošenje prijave za upis kod Ministarstva državne uprave i lokalne samouprave. Onda nam sledi konsolidacija stranke i prezentacija tri tačke programa Demokratske stranke, to jest ove moje garniture, u deset gradova Srbije“, rekao je Lečić.\nOcenio je da osporavanjem legitimiteta subotnjih stranačkih izbora, aktuelni predsednik DS Zoran Lutovac „osporava demokratiju i samim tim i sebe ukida“.\n„DS nije predsednik-partija već stranka koja ima svoje organe i oni su odavno završili posao vezan za izbornu skupštinu. To što se nije Lutovac nije prijavio za izbore, njegov je problem“, naveo je Lečić i dodao da „apsolutno nema dileme“ da su izbori u toj stranci završeni.\nUpitan kakav će odnos imati prema predsedniku Srbije Aleksandru Vučiću a kakav prema lideru Stranke slobode i pravde Draganu Djilasu, Lečić je kazao da je njegov glavni politički protivnik „sistem i režim koga predstavlja Srpska napredna stranka“.\n„Vučić je moj politički protivnik, on će biti napadan na nivou onoga što pripada režimu i vladajućoj koaliciji kada bude napravljena. Što se Djilasa tiče, on je opozicionar i u tom smislu je, kako kažu, moj brat ali jedna stvar mi se ne dopada a to je što počinje da komentariše stvari u DS na neprimeren način“, kazao je Lečić.\nAktuelno rukovodstvo DS predvodjeno Zoranom Lutovcem, kao i veći deo opozicije u Srbiji, odbacio je subotnje izbore u toj stranci kao nelegalne i nelegitimne.


Vesti > Strah političara od dijaspore\nStrah političara od dijaspore\nZbog Čega se Srbi iz rasejanja ne uključe više u ekonomski razvoj otadžbine? Godišnje ulože svega 500 miliona evra, a za to krive državu i lidere stranaka. "Završićemo Hram Svetog Save na Vračaru. Dovešćemo ruske oligarhe i američke milijardere u Srbiju. Izgradićemo bolnice, škole, naučne centre i akvapark ... "\nIstaknuti privrednici iz dijaspore sa premijerom Ivicom Dačićem\nOvo su samo neki od planova koje je delegacija sastavljena od osamnaest uspešnih ljudi iz dijaspore predstavila državnom vrhu Srbije prilikom njihove poslednje posete otadžbini. Da to nisu samo obećanja, pokazao je, na primeru izdavač Srba Lukić iz Helsinkija, koji je u Beograd sa sobom doveo grupu finskih investitora.\nU razgovorima sa predsednikom Tomislavom Nikolićem i premijerom Ivicom Dačićem, kao i na javnom slušanju u Narodnoj skupštini, ugledni Srbi iz rasejanja su potvrdili da je srpska dijaspora potencijal koji matica Srbija do sada nije prepoznala ni koristila. I da Srbi u rasejanju imaju moć da pomognu ekonomski razvoj Srbije i da podignu ugled naše zemlje.\n"Srbi žive na dvema obalama sveta. Moramo da izgradimo most koji će spojiti srpski narod, ali taj most treba biti dvosmeran. Do sada je sve išlo samo u jednom smeru, od dijaspore prema otadžbini "- naglašava Miroslav Majkl Đorđević, koji je predložio Deklaraciju o namerama, između otadžbine i matice, kako bi se mnoge dobre ideje realizovale.\nU dijaspori danas ima oko 2,5 miliona Srba, čiji je prosečni kapital oko 100.000 dolara. Mnogi od njih su uspešni biznismeni, naučnici, lekari, umetnici i sportisti svetskog glasa. Dijaspora, prema poslednjim podacima MMF-a, šalje otadžbini 2,7 milijardi evra godišnje kao pomoć svojim porodicama, rođacima i prijateljima.\nMeđutim, dijaspora u srpski biznis ulaže godišnje svega 500 miliona evra. Za to naši sagovornici najviše krive državu, funkcionere i stranačke lidere. Uspešni Srbi iz inostranstva mogu da pomognu ekonomski razvoj otadžbine i da podignu ugled Srbije u svietu, ali nas u tome državni i lokalni činovnici neprestano ometaju. Dok država daje 10.000 evra za svako radno mesto koje otvara, na primjer, Korejcima ili Italijanima, nama Srbima iz dijaspore ne daje ni evro. Nakon izbora, kada se vlast promeni, mijenjaju se zakoni, a i lokalni političari, toliko da mi gubimo sve što smo učinili i opet počinjemo iz početka - tvrdi Jovica Božić, biznismen iz Londona, koji ima fabriku reciklaže u Pančevu i vrlo loše iskustvo u poslovanju u otadžbini.\nIstaknuti privrednici iz dijaspore sa predsednikom Nikolićem\nMiroslav Đorđević iz SAD, Bane Knežević, jedan od najboljih direktora u Nemačkoj, kao i advokat Radivoje Petrikić iz Beča složni su u ideji da je mala privreda ključ ekonomskog razvoja Srbije, zatim razvoj poljoprivrednih poseda i centara za školovanje i zapošljavanje omladine.\nNije dovoljno da političari izjave kako će dati ljudima iz dijaspore besplatan plac za gradnju. Mi ne tražimo nikakve posebne privilegije, tražimo samo da se posluje po normalnim tržišnim uslovima. I da radimo bez političkih pritisaka. Potrebno je, na primer, da se naprave spiskovi šta je sve neophodno srpskim opštinama, šta u njima može da se gradi i pod kojim uslovima - kaže Slobodan Pavlović, koji je podržao ideju o otvaranju Kancelarije za dijasporu po srpskim komunama.\nNaši sagovornici su čak svesni činjenice da nisu omiljeni u političkim krugovima i da ih se, kako to Jovica Božić reče, političari čak i boje. "Nismo došli da funkcionerima i biznismenima u Srbiji solimo pamet, nismo došli da im uzmemo vlast. Nismo došli da nam samo uzimaju pare. Došli smo da radimo i zaradimo. Da Srbiji bude bolje "- otvoreno kaže Božić. I podseća da u Srbiji među političarima vlada uverenje da je srpska dijaspora siromašna i nesposobna da pomogne otadžbini, što nije tačno. Srbija u svetu ima uspešne poslovne ljude, čija se imovina meri milijardama evra, a koji nisu dovoljno uposleni u otadžbini.\nTo su Madlena i Filip Cepter iz Monaka, Slavica Radić Eklston iz Velike Britanije, Dejan Ilić, pronalazač i biznismen iz Nemačke, Rebeka Mekdonald, biznismen iz Kanade, Milan Mandarić, biznismen i bankar iz Velike Britanije, Boris Vukobrat, biznismen iz Francuske, Bogoljub i braća Karić iz Rusije, Dušan Vasiljević, vinogradar iz Afrike, Nikolas Čabraja i Mladen Selak, biznismeni iz SAD. Srbi u SAD imaju jedanaest dobitnika Oskara, tri vlasnika Pulicerove nagrade. U SAD i u Australiji najbolji i najpoznatiji novinari su poreklom Srbi. Svet je pun srpskih sportista i građevinara.\n"Nikada me nijedan ministar spoljnih poslova ili premijer nije pozvao i pitao šta moguda učinim za otadžbinu i kako mogu da pomognem svom narodu u zavičaju" - iskren je Aleks Mačeski, koji je s Danijelom Sremac i nekolicinom biznismena u Americi osnovao Srpski institut da bi se tamo čuo srpski glas. Uspešni Srbi tvrde da mogu s ostalim zemljacima, koji su postigli svetski ugled, da umnogome poprave imidž Srbije.\n"Lepo je, ali nije dovoljno kada naši sportisti i navijači poslije šampionskih igara nose po stadionima srpske zastave. Potrebno je da se uključimo u politiku zemalja u kojima žive i rade naši ljudi. A to možemo ako po ugledu na Tursku formiramo nacionalne savete Srba i kao lobisti ili poslanici širimo srpski uticaj "- smatra Radivoje Petrikić, inače, poslanik u Beču.\nDržava Srbija je prihvatila ove ideje i na njima će se ozbiljno raditi, uveravaju nas u Kancelariji za dijasporu i Srbe u regiji. O ovim temama biće reči na narednoj Skupštini dijaspore u julu, a potom i prilikom novih susreta koje će predsednik Tomislav Nikolić i premijer Ivica Dačić imati s novim delegacijama uglednih Srba iz rasejanja.


Tači: Akcija u interesu građana\nPremijer Kosova Hašim Tači izjavio je danas da su aktivnosti vlade na severu Kosova bile u interesu svih građana jer su imale za cilj da uspostave zakon na celoj teritoriji Kosova.\n"Od 25. jula Kosovo je drugačije. Status kvo je nestao i neće biti povratka nazad. Kosovo je otvorilo novo poglavlje koje se zasniva na punom poštovanju zakona i ostvarivanje državnog suvereniteta na celoj teritoriji zemlje. Ni pod kojim uslovima, niti po bilo kojoj ceni, ne može se razmišljati o povratku nazad", rekao je Tači.\nTači je naglasio da su mere koje je poduzeo bile ustavne, zakonite, legitimne i legalne, kao i da su one prekinule ''status kvo'' koji je kao taoce držao živote građana i evroatlansku budućnost Kosova.\n"Rekao sam i ponavljam da uspostavljanje reda i mira na severu Kosova nije upereno protiv bilo koga, da je u interesu svih građana zemlje i u interesu zakonitosti. Naš je cilj da uspostavljanjem reda i mira našim građanima na severu ponudimo iste mogućnosti i usluge kao i svim ostalim građanima Kosova", rekao je premijer Kosova Hašim Tači.\nŠef EULEKS-a Gzavije de Marnjak, pozvao je na mir, izjavivši da su bilo kakvi napadi na KFOR i EULEKS neprihvatljivi i da neće biti tolerisan nikakav oblik nasilja.\n“Jedini put napred u pronalaženju rešenja za sadašnju situaciju je dijalog. Jedino kroz dijalog dve strane zajedno mogu da reše sporna pitanja”, rekao je de Marnjak.\nPremijer Kosova Hašim Tači je naveo da se saradnja kosovskih institucija i EULEKS-a nastavlja, uprkos tome što saradnje nije bilo oko akcija policije na severu Kosova.


Doživi berbu na Fruškoj gori - TU Magazin\nBy redakcija on\t Sep 6, 2017 DOGAĐANJA, PROMOCIJE, VESTI\nNOVI SAD – Po uzoru na poznate vinske regije, gde je uobičajeno organizovati ture koje uključuju i berbu grožđa, u Srbiji za sad jedino vinarija Mačkov podrum pravi događaj ovakve vrste.\nNa konferenciji za novinare, održanoj u Turističkoj organizaciji grada Novog Sada, govorile su Jasmina Beljan Iskrin, stručni konsultant za održivi razvoj turizma i Đurđica Jojić Novaković, izvršna direktorka vinarije Mačkov podrum.\nKako je istakla Jasmina Beljan Iskrin, stručni konsultant za održivi razvoj turizma, tura „Doživi berbu na Fruškoj gori“ je specifična po tome što u sebi sadrži elemente i kulturnog i gastronomskog turizma a zainteresovanima omogućava doživljavanje autentičnog iskustva, što postaje sve bitniji motiv za putovanja turista u 21. veku. „U zemljama gde je vinski turizam veoma razvijen, kao što je na primer Italija, 80% gostiju čine domaći turisti. Želimo da pokrenemo domaće turiste, koji su na neki način zapostavljeni od strane velikih festivala i sličnih događaja“.\nSam događaj će biti u nedelju 10. septembra. Polazak je iz vinarije Mačkov podrum u Irigu, u 9 časova ujutru tako da je potrebno doći malo ranije. Traktorskim prikolicama se ide u vinograd, potes Budakovac, gde je zasađen portugizer.\nPredviđeno je da gosti beru grožđe ali i da se opuste kako uz domaći doručak i sremački ručak, tako i uz tamburaše. „Svi zainteresovani mogu da se prijave preko portala Serbian Adventures (www.serbianadventures.com) a mi ćemo se potruditi da naša berba izgleda baš kao ona koju je Branko Radičević opisao u svojim pesmama“.


Ranjive grupe žena teško do posla u opštinskim i gradskim upravama - Portal Moj Bečej - Bečejske opštine iz ugla građana!\nČetvrtina lokalnih samouprava u Srbiji trenutno ne zapošljava samohrane majke, Romkinje ili žene sa invaliditetom.\nVećina opština pokazala je spremnost da se aktivno uključi u pomoć i posredovanje pri zapošljavanju marginalizovanih grupa žena koje su u posebno nepovoljnom položaju na tržištu rada.Opštine i gradovi traže pomoć i saradnju države u aktivnostima koje bi pomogle porodicama sa malom decom da usklade posao i roditeljstvo.\nPoložaj pojedinih, ranjivih kategorija žena na tržištu rada, poput smohranih majki, osoba sa invaliditetom i Romkinja, i inače je nepovoljan, a svaka četvrta jedinica lokalne samouprave (JLS), posmatrana kao poslodavac, u svojim organima ne zapošljava ni jednu od navedenih grupa, pokazalo je istraživanje o usklađivanju rada i roditeljstva koje je sprovelo Ministarstvo za brigu o porodici i demografiju, u saradnji sa Fondacijom Ana i Vlade Divac.\nIpak, veliki deo anketiranih opština, njih čak 92 odsto, izjasnio se da je spremno da aktivno podrži, posreduje i pomogne u nalaženju posla i zapošljavanju nezaposlenih majki na svojoj teritoriji. U tome, većina njih očekuje podršku ali i finansijsku pomoć države. O istraživanju, koje je deo projekta „Jednaki ka rodnoj ravnopravnosti usklađivanjem radnog i porodičnog života zaposlenih“, razgovaramo sa koordinatorkom projekta, demografkinjom Gordanom Bjelobrk.\n-Više od 24 odsto opština i gradova, što je gotovo četvrtina, trenutno ne zapošljava ni jednu od pomenutih ranjivih grupa žena. Najveći je broj onih koje pri zapošljavanju prednost daju samohranim majkama (40,5 odsto). Među zaposlenima 16,2 odsto opština ima i samohrane majke kao i žene sa invaliditetom, dok pored ove dve grupe i Romkinje zapošljava tek 13,5 odsto, navodi podatke Bjelobrk.\n-Na pitanje o tome koje bi konkretne aktivnosti država trebalo da preduzme kako bi ih stimulisala da aktivno učestvuje u sprovođenju mera u vezi sa usklađivanjem rada i roditeljstva, najveći procenat JLS koje su učestvovale u anketi (37,8 odsto) odgovorio je da bi medijska promocija porodično odgovornih gradova ili opština mogla da bude značajna stimulativna mera. Na drugom mestu su ekonomski podsticaji, podržani od 35,2 odsto ispitanika, dok 27 odsto njih smatra da bi poreske olakšice učinile da se veći broj JLS angažuje oko aktivnijih mera usmerenih na porodice i njihovo poslovno okruženje, navodi Bjelobrk.\nSamo deo istraživanja, koji je predstavljen u ovom tekstu, rezultat je upita koji su popunjavali zaposleni i zaposlene u organima gradskih i opštinskih uprava, među kojima su žene dominantno brojnije, sa čak 74,6 odsto, a što i jeste prosečna struktura po polu u svim loklanim samoupravama.\nZaposleni i zaposlene koji su učestvovali u anketi su roditelji sa decom predškolskog i mlađeg školskog uzrasta. Istraživanje o usklađivanju rada i roditeljstva organizovano je sa ciljem da se prikupe informacije o problemima s kojima se svakodnevno suočavaju JLS i zaposleni roditelji koji pokušavaju da usklade svoje radne i porodične obaveze, kao i informacije o stavovima lokalne samouprave i njihovoj spremnosti na društveno odgovorno delovanje prema najbitnijim članovima društvene zajednice, kroz podršku zaposlenim roditeljima s malom decom.\nIvana Nikoletić | Demostat | Beograd\nDISCLAIMER: Ovaj tekst je izrađen uz finansijsku podršku Evropske komisije. Za sadržaj teksta isključivo su odgovorni Ministarstvo za brigu o porodici i demografiju i Fondacija Ana i Vlade Divac i ne može se ni pod kojim okolnostima smatrati da ovaj tekst predstavlja stavove Evropske komisije. Projekat „Jednaki ka rodnoj ravnopravnosti usklađivanjem radnog i porodičnog života zaposlenih“ finansiran je iz programa Evropske unije „Prava, jednakost i državljanstvo (2014-2020)“.\nOznake: „Jednaki ka rodnoj ravnopravnosti usklađivanjem radnog i porodičnog života zaposlenih“BečejSrbija


Vučić danas polaže zakletvu. Srbi sa Kosova krenuli da pruže podršku - Medija centar\nVučić danas polaže zakletvu. Srbi sa Kosova krenuli da pruže podršku\nPredsednik Srbije Aleksandar Vučić položiće danas zakletvu na posebnoj sednici Skupštine Srbije, čime će započeti još jedan petogodišnji mandat.\nAleksandar Vučić drugi put je izabran za predsednika u prvom krugu izbora 3. aprila, kada je osvojio 2.224.914 glasova, što je oko 59 odsto.\nZakletvu će u 11 časova položiti pred starim sazivom skupštine, pošto još nisu proglašeni konačni rezultati parlamentarnih izbora održanih takodje 3. aprila 2022. godine, a u zakonu stoji da se skupština sastaje ako nije u redovnom zasedanju ili ako joj je prestao mandat, da bi predsednik Republike pred njom položio zakletvu.\nVučić je zakletvu za prvi mandat položio pre tačno pet godina, 31. maja 2017. godine, a prvi put se osim na Ustavu, predsednik zakleo i na Miroslavljevom jevandjelju, najstarijem sačuvanom ćiriličnom rukopisu.\nPrema zakonu, niko ne može više od dva puta da bude izabran za predsednika Republike, bez obzira na to koliko su mu trajali prvi i drugi mandat.\nMandat predsednika Republike prestaje kad istekne vreme na koje je izabran, a može prestati i pre tog vremena ukoliko podnese ostavku ili ako bude razrešen.\nNa polaganje zakletve krenuli su i Srbi iz različitih delova Kosova kako bi pružili podršku Aleksandru Vučiću. Nešto posle 3 sata noćas krenuli su autobusi iz Kosovske Mitrovice i Leposavića.


Ključni dizajner Mac računara napustio Apple i otišao u Tesla motors | Gde Investirati\nKljučni dizajner Mac računara napustio Apple i otišao u Tesla motors\nTesla motors je kompanija poznata po privlačenju talenata iz najboljih kompanija, a prema najnovijim izveštajima, uspeli su da “ukradu” jednog od ključnih dizajnera Apple-ovog Mac tima.\nDok je bio u Apple-u, dizajner Matt Casebolt je radio na revolucionarnim proizvodima kao što su Mac Pro PC i novi MacBook, sa svoje pozicije direktora dizajna proizvoda. On je sada odlučio da se okuša u inovacijama na električnim automobilima i prešao u Tesla motors. Casebolt je bio član Apple-ovog elitnog dizajnerskog tima sastavljenog od nekolicine odabranih i odgovarao je direktno Jonathan Iveu. On ipak nije jedini značajan zaposleni koji je odlučio da iz Apple-a ode u Teslu.\nOve vesti dolaze samo dan nakon što je objavljeno da je kreator Swift programerskog jezika Chris Lattner odlučio da se pridruži Tesla motorsu i radi na softveru za samovozeće automobile. Nakon ovih vesti, pojedini posmatrači tržišta su već počeli da spekulišu da Apple trenutno ima velike probleme da zadrži talentovane inženjere.\nNext Potrošačke cene u Srbiji pale 0,1 odsto u decembru\nTags AppleTesla Motors\nPolicija proverava poslovanje EPS-a\nNa osnovu nalaza Unutrašnje kontrole, policija proverava poslovanje EPS Snabdevanje u prethodnom periodu, saznaje Tanjug.\nVladimir Krulj: Fiat 500L bi mogao u Poljsku\nEkonomski savetnik u Vladi Srbije Vladimir Krulj smatra da bi dijalog zaposlenih i rukovodstva “Fiata” trebalo da se obavi što pre.\nNiški aerodrom uveo dodatne letove tokom novogodišnjih i božićnih praznika\nNiški aerodrom “Konstantin Veliki” uveo je zbog velikog interesovanja putnika devet dodatnih letova tokom novogodišnjih i božićnih praznika, kazala je agenciji Beta portparol tog Javnog preduzeća Ivanka Stanisavljević.


Više od 2.200 Filipinaca spremno je da prihvati ponudu predsednika Rodriga Dutertea za povratak radnika iz Kuvajta nakon izveštaja da su na meti zlostavljanja, rekao je filipinski ministar rada Silvestre Belo.\nDuterte je od aviokompanija "Filipin erlajnz" i "Čebu pasifik" zatražio da obezbede letove za Filipince koji žele da napuste Kuvajt nakon što je u napušteno stanu pronađeno telo filipinskog radnika.\n- Obavešteni smo da se od petka prijavilo više od 2.200 Filipinaca koji žele da se vrate kući - rekao je Belo.\nPrema njegovim rečima, nekoliko radnika je ostalo i nakon isteka vize i traže da se vrate.\nAviokompanije su obezbedile slobodne čarter letove i Belo je najavio da će se skoro 500 Filipinaca uskoro vratiti.\nFilipini su suspendovali slanje radnika u Kuvajt u januaru nakon izveštaja da ih je nekoliko izvršilo samoubistvo zbog zlostavljanja poslodavaca.\nZamenik kuvajtskog ministra spoljnih poslova Halid al Džarala izrazio je "iznenađenje i tugu" zbog Duterteovih komentara u januaru, navodeći da su pravne procedure preduzete u četiri slučaja samoubistva koje je pominjao filipinski predsednik.\nPrema pretpostavkama filipinskog Ministarstva spoljnih poslova, više od 250.000 Filipinaca radi u Kuvajtu, uglavnom kao pomoć u domaćinstvima.\nNAPAD NA DUTERTEA? Ubijen pripadnik obezbeđenja predsednika, telo otkrila supruga u kasarni\nRAZVALJUJ Predsednik Filipina naredio da se unište automobili vredni 1,2 miliona dolara (VIDEO)\nDuterte preti da će BOMBARDOVATI ŠKOLE


► U Srbiji sutra malo toplije, temperatura do 29 stepeni\nU Srbiji će sutra biti malo toplije, na severu i zapadu pretežno sunčano, a iznad ostalih krajeva zemlje promenljivo oblačno, u većini mesta sa dužim periodima sunčanog vremena, saopštio je Republički hidrometeorološki zavod.\nU Beogradu će sutra biti pretežno sunčano i malo toplije, uz slab do umeren vetar. Jutarnja temperatura oko 14 stepeni, najviša dnevna oko 28 stepeni.\nPrema prognozi vremena za sedam narednih dana, većim delom perioda biće sunčano uz porast temperature. Od petka najviša temperatura od 35 do 37 stepeni, a krajem perioda prolazno naoblačenje mestimično s kratkotrajnim pljuskovima i grmljavinom.\nBiometeorološka prognoza za ponedeljak, 17. jul 2017:\nBiometeorološka situacija može imati relativno povolјan uticaj na hronično obolele osobe, ali se izvestan oprez ipak savetuje srčanim bolesnicima i astmatičarima. Meteoropatske reakcije su moguće u blažoj formi.


EPS u 100 najuspešnijih kompanija Jugoistočne Evrope | PC Press\nEPS u 100 najuspešnijih kompanija Jugoistočne Evrope\n4. oktobar 2017. 4. oktobar 2017. Milan Živković\nRegionalni poslovni portal Seenews objavio je rang listu Top 100 kompanija Jugoistočne Evrope za 2016. godinu, te se na njoj našlo devet preduzeća iz Srbije. Tako je prva među srpskim kompanijama JP Elektroprivreda Srbije, koja se našla na sedmom mestu, što je značajan napredak u odnosu na 19. mesto iz 2015. godine.\nNaftna industrija Srbije (NIS) našla se na 15. mestu, dok je kragujevački proizvođač automobila Fiat Chrysler Srbija na 26. mestu, a trgovinski lanac Merkator S na 39. mestu. Telekom Srbija se našla na 57. mestu, ali je zanimljivo da se na listi deset najprofitabilnijih kompanija u regionu Jugoistočne Evrope ova kompanija nalazi na 4. mestu, sa stopom povrata od 16,19%.\nPreduzeće EPS Distibucija popelo se za 37 mesta, te sa 96. pozicije iz 2015. godine došlo na 59. mesto na novoj rang listi. EPS Distribucija i njena matična kompanija Elektroprivreda Srbije se nalaze na čelu posebne rang liste “Top 10 najdinamičnijih kompanija u 2017. godini“, na kojoj, kako kaže Seenews, “dominira Rumunija sa sedam učesnika, ali da su sve medalje uzele firme iz Srbije”. Naime, zlato i srebro su otišli elektroenergetskom operateru EPS Distribuciji i Elektroprivredi Srbije, dok je privatna logistička grupa Nelt uzela bronzu.\nEPS Distribucija je zabeležila 64% rasta prihoda u 2016. na godišnjem nivou, dok je Elektroprivreda ostvarila rast od 54%, zahvaljujući restrukturiranju poslovanja, koje se sprovodi na osnovu trogodišnjeg plana koji je Vlada Srbije usvojila 2015. godine kako bi poboljšala efikasnost energetskog sektora u zemlji. Trogodišnji plan uključuje poboljšanje naplate računa, smanjenje tehničkih i komercijalnih gubitaka, podizanje regulisane tarife i obaranje operativnih troškova kroz povećanu efikasnost, optimizaciju ponude energetskog miksa i smanjenje broja zaposlenih, dodaje se dalje. Prema Seenews-u, EPS Distribucija je tako ograničila gubitke u prenosnoj i distributivnoj mreži električne energije na 12,96% ukupne proizvodnje prošle godine sa 14,02% iz 2015. godine, što je rezultiralo uštedom od više od 6,5 miliona evra.\nElektroprivreda Srbije je, sa svoje strane, ostvarila rast od 2,5% u proizvodnji električne energije u 2016. godini, dok je proizvodnja uglja u rudama EPS-a porasla za 2%. Nelt je takođe impresionirao s povećanjem prihoda od 50%, zbog čega je ta kompanija prvi put ove godine uvrštena na rang listu Top100, zauzevši 69. poziciju.\nIspred Nelta se, na 63. mestu, našao trgovinski lanac Delez Srbija, koji je takođe napredovao za pet pozicija u odnosu na prethodnu godinu, a listu srpskih predstavnika zaključuje JP Srbijagas, koji je skliznuo na 71. mesto.\nTagovi: Delese, EPS, EPS Distibucija, Fiat Chrysler Srbija, JP Elektroprivreda Srbije, JP Srbijagas, Merkator S, Naftna industrija Srbije, Nelt, Niš, Seenews, Telekom Srbija, Top 10 najdinamičnijih kompanija, Top 100 kompanija, Trogodišnji plan Vlade Srbije\n← Brinite o sigurnosti vaših podataka na pravi način\nGeneral Motors planira da do 2023. lansira potpuno električne automobile →


Mere koje će pokrenuti Srbiju - Sremske Novine\n24. 01. 2022., 08:37\nMere koje će pokrenuti Srbiju\nTribina SNS u Sremskoj Mitrovici\nSremska Mitrovica – Jorgovanka Tabaković, potpredsednik Glavnog odbora Srpske napredne stranke i dr Milenko Dželetović, član GO i koordinator Ekonomskog tima SNS, predstavili su na tribini u Sremskoj Mitrovici, 20. aprila, ekonomski program svoje stranke.\n– Sva naša nastojanja, znanja, mudrosti i ono što želimo da sprovedemo mora da se ogleda u boljem životu najvećeg broja građana. Zato predstavljamo mere koje nisu spisak praznih želja, naprotiv, reč je o merama koje u kratkom roku mogu da donesu uštedu republičkom budžetu od preko dve milijarde, samo primenom zakona o javnim nabavkama, sprečavanjem da novac curi kroz nenaplaćivanje poreza, svesno zatvaranje očiju vlasti pred sivom ekonomijom – rekla je, uz ostalo, Jorgovanka Tabaković.\nDr Milenko Dželetović, koordinator Ekonomskog saveta i član Glavnog odbora SNS, podsetio je da ova stranka ima program ekonomskih aktivnosti i mera koje će preduzeti odmah po preuzimanju vlasti. Ovaj program i mere podrazumevaju da već u prvoj godini vršenja vlasti dođe do konsolidacije javnih finansija i uravnoteženje budžeta.\n– Udarna pesnica ovih mera je zakon o javnim nabavkama, za koji i evropske komisije i nezavisne institucije kažu da kroz koruptivne kanale u Srbiji iscuri blizu milijardu evra. Takav zakon je SNS napravila, predala ga Skupštini Srbije, ali se nije našlo razumevanje da on bude izglasan.S.Đ.-M.M.\nKampanja opstrukcije kampanje\nPredizbornu kamanju u Sremskoj Mitrovici, nažalost, obeležavaju postupci koji se ne mogu nazvati ni korektnim, ni zakonitim. Posebne mobilne ekipe (njihov broj nije utvrđen, ali ih je sigurno više od jedne) angažovane su samo za munjevito skidanje plakata SNS, usled čega se isti samo pukim slučajem i nepažnjom ovih ekipa mogu da održe duže od nekoliko sati. Na njihovo mesto odmah bivaju zalepljeni plakati drugih stranaka, saopšteno je iz GO SNS Sremska Mitrovica.\nJorgovanka Tabaković, potpredsednik Glavnog odbora Srpske napredne stranke i dr Milenko Dželetović, član GO i koordinator Ekonomskog tima SNS, predstavili su na tribini u Sremskoj Mitrovici, 20. aprila, ekonomski program svoje stranke.\nZORAN STOJILJKOVIĆ: Sistemska ...\nĐilas i Nedimović potpisa...


Lani oprano 20 miliona KM - Zenicablog\nLani oprano 20 miliona KM\nU Bosni i Hercegovini je prošle godine oprano blizu 20 miliona maraka, odnosno oko 10 miliona eura, pri čemu je budžetima u BiH pričinjena materijalna šteta od oko devet miliona maraka.\nPodaci su ovo do kojih je došla Agencija za istrage i zaštitu BiH (SIPA), a čiji su službenici u 2014. godini Tužilaštvu BiH podnijeli šest izvještaja o postojanju sumnje o počinjenom krivičnom djelu pranja novca protiv 26 fizičkih i sedam pravnih lica, te dvije dopune izvještaja protiv 12 fizičkih i tri pravne osobe.\n“Prema raspoloživim podacima, u 2014. godini kroz finansijski sistem Bosne i Hercegovine u legalne novčane tokove ubačeno je 19,4 miliona maraka nelegalno stečenog novca, dok je pričinjena materijalna šteta od prijavljenih krivičnih djela po budžete u BiH iznosila 9,1 milion maraka. Na osnovu naredbi Tužilaštva BiH izdato je devet naloga za privremeno obustavljanje transakcija u iznosu od 3,8 miliona maraka na računu šest fizičkih i dve pravne osobe”, naveli su za Press RS u Finansijsko-obavještajnom odjeljenju SIPA.\nPostoji čitav spektar načina na koji se pere novac u svetu i kod nas, a činjenica je da se modaliteti menjaju iz godine u godinu. Dok su pre nekoliko godina primat imale ofšor kompanije, kupovina stanova i poslovnih prostora i ulaganje u gradnju, “perači novca” su sada postali mnogo sofisticiraniji i ima ih toliko da se istražioci koji se bave ovim krivičnim delima neprestano moraju usavršavati i podučavati.\n“Vlasnik privatnog preduzeća prodaje robu ne izdajući pritom fakturu ili izdaje fakturu po kojoj je kupac dužan uplatiti sredstva na račun ofšor kompanije koju kontroliše sam vlasnik. Dio sredstava koji se uplati na račun ofšor kompanije odlazi na račun dobavljača robe, a razlika na račun drugog lica ili kompanije, najčešće ponovo u ofšor zoni. Odatle se sredstva vraćaju na račun vlasnika privatnog preduzeća u nekoj od domaćih banaka”, pojasnili su nam na ovom fakultetu.\nPrema rečima Kristine Jozić, portparolke SIPA, u BiH je u posljednje vrijeme otkriveno nekoliko najčešćih modaliteta pranja novca.\n“To je sumnjivo poslovanje bh. i inokompanije koje upućuje na određene poreske i carinske nepravilnosti. Zatim sumnjivi novčani inoodlivi sa računa bh. kompanija na ime povrata avansa u značajnim iznosima, ali ne iz neiskorišćenih pristiglih avansnih sredstava, već iz kredita i pozajmica po sumnjivim ugovorima od inokompanije iz iste grupacije”, objasnila je Jozićeva.\nOna dodaje i da su uočeni bezgotovinski prilivi iz inostranstva sa računa ofšor kompanije na račun klijenta u BiH, te istog dana nalozi za transfer novca na treće kompanije, dok je svrha nejasna i upućuje na ekonomski neopravdano poslovanje.\n“Jedan od načina pranja novca u BiH je i podizanje bankovnih kredita sa sumnjivom svrhom trošenja. Krediti se podignu po jednom osnovu, a sredstva se preusmjeravaju u druge namjene, a i samo vraćanje rata nije jasno dokumentovano”, dodala je ona.\nU vrhu liste načina pranja novca su i takozvani “bitkoini”, odnosno viskorizične transakcije.\n“To su sumnjive isplate sa računa državljana BiH, koji na šalter banke dolazi u prisustvu treće osobe, a novac potiče sa računa ofšor kompanije”, ističu u Finansijsko-obavještajnom odjeljenju SIPA.\nEkonomisti objašnjavaju da novac koji prelazi iz ilegalnih u legalne tokove ne oštećuje samo budžete BiH nego i svakog građanina pojedinačno, jer umjesto za socijalne namjene, “oprane pare” završavaju u džepovima kriminalnih struktura.\n– Stvaraju se paralelni centri moći koji mogu da utiču na ekonomski i politički sistem, smanjuje se rejting zemlje i obeshrabruje ulaganje stranog kapitala – naglašavaju ekonomisti.\nStručnjaci ističu i da treba obratiti pažnju na stalne podatke poreskih uprava u Srpskoj i Federaciji BiH o stotinama malih firmi koje se svakog mjeseca zatvore ili se prvi put registruju, što stvara opravdanu sumnju da mnoge od njih nastaju zbog servisiranja ilegalnih tokova!\nVašingtonski institut “Global fajnenšel integriti” nedavno je iznio procjene da se u BiH opere čak i do milijardu maraka, dok domaći stručnjaci sumnjaju u istinitost ovakvih pokazatelja. U analizi ovog američkog instituta navodi se i da su ispred BiH po ukupnom iznosu opranog novca, Srbija sa više od sedam milijardi maraka godišnje, Hrvatska 1,8 milijardi, te Mađarska sa oko dvije milijarde maraka.\nDekan na Fakultetu za bezbjednost u Banjaluci, Dragomir Keserović, a koji dugo godina izučava bankarski sektor i modalitete pranja novca, nedavno je, komentarišući podatke GFI-ja, istakao da brojni “domaći i strani akteri” koriste zemlje u tranziciji za ovakve aktivnosti zbog njihovog neuređenog sistema i kontrolnih mehanizama.\n“Na ovim prostorima oni nastoje da transferišu nelegalno stečen novac koji uglavnom potiče iz organizovanog kriminala, privrednog kriminala, trgovine narkoticima ali i privatizacije. BiH je, posebno do pre desetak godina, bila naročito atraktivno područje za takve aktivnosti. Mnogi državljani BiH su na razne nelegalne načine dolazili do ogromnog bogatstva i on je morao biti uložen u nekretnine ili u druge legalne tokove. Njihove slike bi se mogle lijepiti u ramove po inovativnostima i modelima na koji su prali novac”, istakao je Keserović.\nOn smatra da je novčana suma od 1,1 milijarde maraka opranog novca u BiH, koju iznose vašingtonski stručnjaci, pretjerana.\n– U toj oblasti BiH je donijela dosta zakona i uspostavila kontrolne i istražne agencije, kao što su agencije za bankarstvo ili Finansijsko-obavještajno odjeljenje SIPA. Uvedena je obaveza čitavom finansijskom sektoru da prijavljuju sve transfere preko 30.000 KM, ili one koje se prebacuju na područja takozvanog poreskog raja. Zbog toga mislim da su malverzacije smanjene, ali je činjenica da je BiH ostala na lošem glasu i to se mora sistemski mijenjati – istakao je Keserović.\nTagovibih pranje novca sipa


Dan online - Sport: Kalinić se seli u Francusku? - 2019-01-11\nSport MONAKO TRAŽI POJAČANJA Kalinić se seli u Francusku?\nLjetos je sebe izbacio iz najvećeg uspjeha fudbalske reprezentacije Hrvatske koja je osvojila drugo mjesto na Svjetskom prvenstvu u Rusiji (odbio da bude rezerva) a od tada njegova karijera ide isključivo silaznom putanjom – Nikola Kalinić mogao bi da se ove zime preseli u redove ekipe Monaka koja se grčevito bori za opstanak u Francuskoj. Naime, Kalinić je tokom ljetnjeg prelaznog roka iz Milana prešao u redove Atletiko M ali kod trenera Diega Simeonea skoro da ne dobija šansu – odigrao je svega pet utakmica i postigao dva gola iako je veći dio poludezone prvi špic Diego Kosta povrijeđen. Kalinić nije uspio da se nametne Simeoneu ali je nekim čudom zavrijedio pažnju Tjeri Anrija, trenera Monaka koji je u potrazi za iskusnim napadačem a sve u cilju da pojača konkurenciju u timu pred veliku borbu za opstanak u LIGI 1.\n„Kneževi“ su katastrofalno odradili prvi dio sezone – nalaze se na pretposlednjem mjestu sa 13 bodova, trener Anri ima mnogo problema sa napadačima a Monako je treći najneefikasniji tim lige sa 16 postignutih pogodaka ( ispred Nice i Gengama).\nNikola Kalinić ima 31 godinu, karijeru je 2005. počeo u Hajduku iz Splita nakon kojeg se preselio u redove Blekburna, potom Dinamo k, odakle se preselio na italiju, gdje je nastupao za Fiorentinu i Milan koji ga je za 15 miliona euras prodao „kolčonerosima”.


Borba za pravnu sigurnost - Lični stav - Nedeljnik Vreme\n10. 11. 2021. / 20.15\nOd 16. septembra kada je Vrhovni kasacioni sud doneo "dopunu" sopstvenog stava povodom troškova obrade bankarskih kredita uzavrelo je stanje u advokaturi Srbije. Međutim, čini se da je prethodnog vikenda doseglo tačku usijanja, na oko sličnu onoj kakva je bila u ranu jesen 2014. kada je donet prvi nacrt Zakona o javnom beležništvu.\nPrethodne subote održana je Konferencija advokata Srbije koja je donela preporuku da advokatura stupi u obustavu rada do povlačenja dopune stava VKS-a. Po Statutu Advokatske komore Srbije (u daljem tekstu: AKS), na dan održavanja konferencije, održava se i sednica Skupštine AKS koja se mora izjasniti o svim preporukama koje je donela konferencija. Tako je i bilo i ovog puta. Ali, na opšte iznenađenje kolega – ali ne svih – koji su uzeli učešće na konferenciji, delegati u skupštini AKS nisu izglasali obustavu rada već doneli odluku koja je suprotna preporuci konferencije. Usledila su međusobna optuživanja za izdaju interesa advokature uz rečnik koji u nekim trenucima nije priličio ni kafanskoj raspravi. Uveren sam da pomenuti događaji ne služe ni kom na čast – danas smo slabiji nego što smo bili u prošli petak i pod hitno nam je potrebno jedinstvo, a ne nove podele. Verujem da je baš to ono što građani od nas očekuju.\nŽelim i da podsetim na jednu činjenicu, koja je neopravdano pala u zapećak pomenutih dešavanja. Advokatura Srbije je apsolutno jedinstvena u oceni da je "dopuna" stava Vrhovnog kasacionog suda doneta pod krajnje sumnjivim okolnostima. Najviša sudska instanca u Srbiji je pre tri godine već donela pravni stav po istom pitanju. Na osnovu njega je bilo jasno da je banka imala pravo da naplati trošak obrade kredita, ali da je svom klijentu, građaninu ili pravnom licu, morala jasno i nedvosmisleno da predoči o kojim troškovima je reč – tako da klijent nijednog trenutka ne bude doveden u zabludu šta tačno i koliko plaća.\nOno što posebno baca ljagu na celu priču sa "dopunom" stava jeste činjenica da je Vrhovni kasacioni sud donosio presude kojima je preinačavao odluke nižestepenih sudova kojima su odbijani tužbeni zahtevi građana. Dakle, sam VKS je doneo više desetina presuda u kojima je detaljno obrazlagao zbog čega banke u konkretnim slučajevima nisu imale pravo da naplate trošak obrade kredita – na način na koji su naplaćivale. I posle tri godine ujednačene sudske prakse na nivou cele države, najviši sud u Srbiji "s neba pa u rebra" donosi "dopunu" stava koja je dijametralno suprotna sopstvenom prethodnom stavu i ustanovljenoj sudskoj praksi. Ovakva odluka Vrhovnog kasacionog suda je dovela do pravne nesigurnosti i verujem da je to svima danas jasno. Ako se neko još uvek pita zbog čega, odgovor bi otprilike mogao da glasi: dva parnična predmeta sa potpuno istim činjeničnim stanjem mogu dobiti dijametralno suprotno "pravno finale" – zavisi od toga da li je suđenje zakazano pre ili posle 16. septembra ove godine.\nAdvokatura Srbije jedinstvena je u stavu da je nedopustivo na opisan način "intervenisati" na donošenje odluka u sporovima koji već traju. Što se ove teme tiče, mišljenje kolega se razlikovalo po pitanju metoda kojim advokatura treba da se suprotstavi ovakvom postupanju Vrhovnog kasacionog suda – da li stupiti u obustavu rada ili ne. Obustava rada stoji na raspolaganju advokaturi kao krajnje sredstvo za ostvarivanje nekog cilja. U prošlosti se pokazala kao izuzetno uspešna jer se usled obustave rada advokata praktično parališe rad celokupnog pravosuđa. Za vreme obustave advokati ne postupaju pred sudovima ni drugim institucijama, što za posledicu ima i nemogućnost građana da u toku obustave ostvare svoja prava. To su informacije koje su se mogle pronaći u medijima prethodnih dana. Nažalost, nisu se pominjale dve važne činjenice. Prva, da se tokom obustave advokati dobrovoljno odriču najvećeg dela sopstvenih prihoda i da mnogi, posebno mladi, to ne mogu da izdrže u dužem vremenskom periodu. I druga, bitnija – da bi se uopšte moglo stupiti u "dužu" obustavu rada, neophodan je širok konsenzus kolega. Deluje da se zbog ove druge činjenica preporuka konferencije "razmimoišla" sa odlukom skupštine AKS.\nPo nezvaničnim informacijama jer zvaničnog brojanja nije bilo, na Konferenciji advokata Srbije prošle subote učestvovalo je između 1350 i 1400 kolega. Tema konferencije je bila: "Da li se pitanje pravne nesigurnosti nastale nakon objavljivanja dopune pravnog stava o dozvoljenosti ugovaranja troškova kredita usvojenog na sednici građanskog odeljenja VKS od 16.09.2021. godine, treba rešavati, između ostalih aktivnosti Advokatske komore Srbije, i obustavom rada?"\nOvo je bitno naglasiti jer po Statutu AKS jedino o čemu skupština AKS ima obavezu da se izjasni jeste preporuka koju donese konferencija. A kako je jedina tema konferencije bila da li treba obustavljati rad zbog "dopune" stava VKS – dakle ni zbog čeg drugog – skupština AKS je donela odluku da ne treba stupati u obustavu rada. Kako se sednica održavala na Pravnom fakultetu bilo je mesta da, osim delegata, sednici prisustvuju i druge kolege u svojstvu javnosti. Sednicom je predsedavala predsednica Advokatske komore Srbije i kada je saopštila rezultate glasanja, usledili su zvižduci nezadovoljnih kolega, te je sednica ubrzo nakon toga okončana. Učešće na sednici skupštine uzelo je 140 delegata, od kojih je njih 57 glasalo za usvajanje preporuke konferencije, dok je 81 delegat glasao protiv, uz dva nevažeća listića.\nNažalost, zbog činjenice da je sednica skupštine naglo okončana nakon objavljivanja rezultata glasanja, ostali smo uskraćeni za obrazloženje delegata koji su glasali protiv preporuke konferencije – dakle protiv odluke o stupanju u obustavu rada. Nezvanično, jedan od argumenata je bio da je konferenciji advokata prisustvovalo oko 12 odsto svih upisanih advokata, a da se odluka o obustavi rada odnosi na sve kolege. Takođe, moglo se čuti da je i konferenciji koja je prethodila protestu protiv nakaradnog uvođenja notarijata prisustvovalo blizu 5000 advokata, tako da je njen legitimitet bio mnogo veći. Predsednica AKS je najavila da će preko organa komore inicirate nove akcije protiv "dopune" stava Vrhovnog suda, o kojima će i kolege i javnost biti blagovremeno obavešteni.\nUmesto zaključka, voleo bih da pozovem sve građane Srbije da nas podrže u ovoj borbi jer je ovo pre svega borba za pravnu sigurnost i zaštitu prava građana, a ne za interese advokature. S druge strane, pozvao bih kolege da sklone sujete po strani i da se ujedinimo što je pre moguće. Ovakvim događajima u advokaturi raduju se samo neprijatelji advokature.


TRIVIĆ: Značajna sredstava iz budžeta usmjerena na povećanje plata u Srpskoj | Banjaluka.net\nTRIVIĆ: Značajna sredstava iz budžeta usmjerena na povećanje plata u Srpskoj\nPredsjednik Unije udruženja poslodavaca Republike Srpske Saša Trivić izjavio je da je, zahvaljujući Vladi, u posljednje dvije godine značajan dio sredstava iz budžeta preusmjeren u plate radnika, zbog čega je prosječna plata za april u Srpskoj prvi put veća u odnosu na Federaciju BiH.\nMinistar privrede i preduzetništva Republike Srpske Vjekoslav Petričević izjavio je ranije da je, zahvaljujući primjeni Zakona o podsticajima u privredi Srpske, prvi put prosječna plata u Srpskoj veća nego u Federaciji BiH.\n“Prema objavljenim statističkim podacima, prosječna plata u Srpskoj u aprilu ove godine je iznosila 946 KM i za šest KM je veća nego u FBiH. Upravo je primjena ovog zakona, koja je počela 1. jula prošle godine, uticala na ovaj rezultat. Još jednom pozivam privrednike da iskoriste mogućnosti ovog zakona i da 1. jula, kada počinje drugi obračunski period, apliciraju na ime povećanja plata radnika u svojim privrednim društvima”, rekao je Petričević.


Nedimović sa poljoprivrednicima Alibunara - Radio televizija Pančevo\n3. januara 2020. 4. januara 2020. 0918\nMinistar poljoprivrede, šumarstva i vodoprivrede u Vladi Republike Srbije, Branislav Nedimović i predsednik opštine Alibunar, Dušan Dakić posetili su poljoprivredna gazdinstva u Banatskom Karlovcu, Nikolincima i Ilandži. Sa poljoprivrednicima su razgovarali o merama poljoprivredne politike za 2020. godinu.\nMinistar poljoprivrede, šumarstva i vodoprivrede, Branislav Nedimović, posetio je poljoprivredna gazdinstva u Banatskom Karlovcu, Nikolincima i Ilandži. Poljoprivrednici su dobili informacije o pogodnostima koje ih očekuju u narednom periodu.\nMinistar Nedimović saopštio je da je raspisan javni poziv za kupovinu traktora snage od 60 kW. Reč je o traktorima koji su sklopljeni u Srbiji, a država daje polovinu novca za njihovu kupovinu. Konkurs će trajati do kraja maja.\nNove mere poljoprivredne politike vidno su popravile situaciju u poljoprivredi i dodatno motivisale poljoprivrednike da ulažu u zemlju kako bi ona dala svoj maksimum, rekao je predsednik opštine Alibunar, Dušan Dakić.\nMinistar poljoprivrede istakao je da će svi prošlogodišnji konkursi biti aktuelni i ove godine, a najviše novca biće uloženo u navodnjavanje. Prema projektu “Srbija 2025”, 86 miliona evra biće odvojeno za sistem za navodnjavanje.


SRPSKO I EVROPSKO LICE JEVREMA - Glas Podrinja\nPREDSTAVLjENO IDEJNO REŠENjE ZA SPOMENIK JEVREMU OBRENOVIĆU\nSRPSKO I EVROPSKO LICE JEVREMA\nIdejno rešenje za spomenik Jevremu Obrenoviću, predstavljeno je prošlog petka u Gradskoj kući. Na konferenciji za novinare su govorili gradonačelnik Šapca Nebojša Zelenović, Igor Marsenić, član gradonačelnikovog tima zadužen za vizuelni identitet grada, Vladimir Tović, autor idejnog rešenja i Branislav Stanković, član stručnog žirija.\nGradonačelnik Zelenović je prilikom obraćanja podsetio da je Grad Šabac tokom 2008. godine raspisao konkurs za izradu umetničkog i idejnog rešenja za spomenik Jevremu Obrenoviću. Istakao je da je u godini kada obeležamo dva veka od dolaska Jevrema u naš grad, doneta odluka da se i pored dugog perioda proteklog od završetka konkursa, realizuje projekat.\n-Naša obaveza i naš dug je postavljanje spomen obeležja čoveku koji je ustanovio moderni Šabac. U Jevremovo doba, Šabac je bio kulturno, političko i privredno vrelo Srbije. A kada je Šapcu dobro išlo i ostatak Srbije je dobro živeo. Težimo da Šabac ponovo bude takav grad. Zahvalan sam umetniku i stručnom žiriju, jer su doneli ovu važnu odluku. Ponovni dolazak Jevrema Obrenovića u naš Šabac će, nadam se, omogućiti da opet budemo vrelo Srbije, rekao je gradonačelnik Zelenović.\nIgor Marsenić, član gradonačelnikovog tima zadužen za vizuelni identitet grada, ističe značaj skulpture gospodara Jevrema, koja će oplemeniti centralnu površinu u gradu.\n-Ova skulptura poseduje veliki simbolički značaj, ali treba i da obezbedi dalji razvoj centra grada. Nadam se da ćemo ove jeseni, posle 200 godina, dočekati gospodara Jevrema u našem i njegovom Šapcu, istakao je Igor Marsenić.\nRešenje spomenika odobreno za realizaciju, akademskog vajara Vladimira Tovića, predviđa da figura bude visoka više od 4 metra, postavljena na postamentu od punog granita veličine dva metra i locirana tako da stoji u otvorenom urbanom prostoru. Umetnik je predvideo da skulptura bude izlivena od bronze. On je rekao da se društveni aspekt postavljanja spomenika gospodaru Jevremu ogleda kroz otvaranje novog poglavlja u razvoju grada Šapca, na isti način na koji je on svojim radom i energijom to omogućio pre 200 godina.\nBranislav Stanković, član stručnog žirija, koji je učestovovao u odabiru rešenja, ističe da je usvojeni predlog ispunio sve uslove, od istorijskih do estetskih i objedinio srpsko i evropsko lice Jevrema Obrenovića.


TVR nastavlja svoju teaser kampanju\n10 Avg 2017 - 19:38 Top secret Link\nMesec dana pre povratka na scenu sportskih automobila visokih performansi iz britanske automobilske manufakture TVR, stigla je još jedna teaser fotografija na kojoj se vidi ručica menjača i delić kožom obložene centralne konzole.\nTVR ove godine obeležava 70. rođendan, a jubilej će biti iskorišćen za predstavljanje novog ultrasportskog modela kojim se britanska manufaktura nakon 12 godina pauze ponovo vraća na svetsku automobilsku scenu.\nNa poslednjoj objavljenoj teaser fotografiji na kojoj je u prvom planu ručica menjača TVR je, definitivno, potvrdio da će novi automobil (u čijem nastanku je veliku ulogu odigrao čuveni Gordon Murray) za prenos snage motora na zadnju osovinu koristiti ručni menjač.\nU TVR-u tvrde da će napred postavljeni Cosworthov 5,0 litarski V8 motor, čija snaga još uvek nije zvanično objavljena, ponuditi dovoljno potencijala da Coupe dvosed (koji još uvek nema zvaničan naziv) od 0 do 100 km/h stigne za manje od četiri sekunde i postigne maksimalnih 322 km/h.\nMurray je otkrio da masa automobila neće prelaziti 1.250 kilograma, a novi TVR (čija cena u prvoj ediciji iznosi 103.000 evra) premijerno će biti predstavljen 8. septembra na izložbi Goodwood Revival Earls Court.


Srbija se miješa u unutrašnje stvari Crne Gore :: Politika\n19.02.2020. 09:33 ➔ 11:36\nPredsjednik Srbije, Aleksandar Vučić je u više navrata javno izjavljivao da se ne miješa u unutrašnje stvari Crne Gore. Međutim, na pomisao da se iza Vučićeve “brige za Srbe u regionu”, koju on smatra legitimnom, ipak krije nelegitimno zadiranje u poslove druge države, može navesti niz skorašnjih događaja i pojava.\nNakon brojnih provokativnih izjava najviših funkcionera Srbije i više javnih ličnosti, tolerisanja ataka na Ambasadu Crne Gore u Beogradu i pokušaja paljenja crnogorske zastave na istoj zgradi, tendencioznog objavljivanja fotografije crnogorskog ambasadora u Srbiji, Tarzana Miloševića, agresivne kampanje srpskih medija, intenzivnog objavljivanja lažnih vijesti i nedavnog pokušaja ministra odbrane Srbije, Aleksandra Vulina da u Crnu Goru uđe u srpskoj vojnoj uniformi, nametnulo se pitanje – da li je Srbija prešla granicu kada se izjava predsjednika Srbije, Aleksandra Vučića – da se ne miješa u unutrašnje stvari Crne Gore – može smatrati ipak samo deklarativnim stavom bez utemeljenja u praksi.\nBosansko-hercegovački sociolog i politički analitičar, Esad Bajtal je, za Antenu M, rekao da je miješanje Srbije u unutrašnja pitanja drugih država opšte-prisutna pojava u regionu.\n“Beograd i dalje želi da upravlja regionom. Mi u BiH smo to možda prvi uočili – da se radi o nastavku velikodržavnog projekta, nakon što se sve prividno smirilo u regionu”, rekao je Bajtal, dodajući da se sve to može vidjeti na primjerima Crne Gore i Makedonije, a da u BiH “nikada nije ni prestalo”.\n„Ovdje se uporno tvrdi da je entitet država, a da država nije država“, kaže Bajtal koji za Republiku Srpsku kaže da je entitet koji se pojavio u Dejtonu i da će, u slučaju „nestanka Dejtona“, nestati ono što se u njemu pojavilo, a da će ostati ono što je postojalo prije njega (BiH - prim.aut.).\n„Oni to znaju, ali u svom iracionalnom, nagonskom, refleksnom politikanstvu, ne žele to da shvate“, rekao je Bajtal.\nGovoreći o prekograničnom uplitanju Srbije u unutrašnje stvari Bosne i Hercegovine, Bajtal kaže da je političko djelovanje neprikosnovenog lidera Republike Srpske, Milorada Dodika u potpunosti diktirano iz Beograda, a da, osim vijekovnog sna, srpsku velikodržavnu politiku sada pokreće i strani faktor.\n“Sve se diktira iz Moskve preko Beograda, tako da je Dodik sluga beogradskog sluge koji je sluga Putinov i sada imamo tu priču oko Crne Gore i Bosne i Hercegovine”, rekao je Bajtal.\nAko bi na objektivnost pogleda na beogradsku preko-plota-politiku iz Crne Gore mogla uticati aktuelna dešavanja, a na sarajevsku vizuru emocije izrasle iz ratnog stradanja 90-ih, to ne važi za objektivnost gledišta iz samog Beograda.\nDirektor beogradskog Foruma za etničke odnose, Dušan Janjić je, za Antenu M, rekao da je učinak vlasti u Srbiji, odnosno, Vučićevih naprednjaka i Dačićevih socijalista očigledan.\n“Dio vlasti, pa i sam Vučić, je neka vrsta nasljednika politike osporavanja posebnosti i ne toliko državnog, koliko etničkog identiteta Crne Gore, a iz toga proističu mnoge stvari”, rekao je Janjić koji je u vezi sa “operativnim miješanjem” ustvrdio da je tačno da je u javnosti Srbije došlo do ekspanzije najrazličitijih vrsta ekstremizma.\n“Tačno je da je vladajuća struktura SNS-SPS (Srpska napredna stranka Aleksandra Vučića i Socijalistička partija Srbije Ivice Dačića - prim.aut.) itekako tolerisala i preko njima bliskih medija, proizvodila i podržavala ultra-desne grupe i pokrete iz kojih je došlo do ove simbioze sa dijelovima Crkve i ruskih obaviještajnih službi iz koje su proizašli napadi na Ambasadu itd”, kaže Janjić.\nPodsjetimo, predsjednik Crne Gore, Milo Đukanović je, prije desetak dana, rekao da su dešavanja u Crnoj Gori sve manje pitanje Zakona o slobodi vjeroispovijesti i sve manje pitanje imovine.\n“Ovo je samo još jedan od povoda za atak na državu Crnu Goru”, poručio je Đukanović, najavivši da će naradnih dana predočiti ko se obračunava s Crnom Gorom kako bi nastavio da zloupotrebljava imovinu.


Вучић амбасадорима Русије, САД и Кине: Неко дестабилизује регион - Нови Стандард\nVučić ambasadorima Rusije, SAD i Kine: Neko destabilizuje region\n04.12.2018. 17:55 16.07.2020.\n„Srbija ničim ne izaziva nestabilnost, ali ćemo stalnim provokacijama biti dovedeni u bezizlaznu situaciju da štitimo srpski narod na KiM. Srbija ne sme da dozvoli progon sopstvenog naroda“\n„Srbija ničim ne izaziva nestabilnost, ali ćemo stalnim provokacijama biti dovedeni u bezizlaznu situaciju da štitimo srpski narod na Kosovu i Metohiju. Srbija ne sme da dozvoli progon sopstvenog naroda“, rekao je predsednik Vučić, saopštila je pres-služba predsednika.\nPredsednik Srbije Aleksandar Vučić primio je danas ambasadora Sjedinjenih Američkih Država Kajla Skota, sa kojim je razgovarao o situaciji na Kosovu i Metohiji, zamolivši da SAD iskoriste svoj politički uticaj i upozore Prištinu da svojim potezima ugrožava mir i stabilnost u regionu.\n„Istrajavanje Prištine na taksama na robu iz Centralne Srbije i, još više, na formiranju vojske tzv. Kosova izaziva veliku zabrinutost Srbije za budućnost srpskog naroda na Kosovu i Metohiji”, rekao je predsednik Vučić, saopštila je Pres služba Predsednika.\nAmbasador Skot je naglasio da se taksama krše odredbe CEFTA i ugrožava budućnost regiona. On je podsetio da je američki državni sekretar Pompeo pozvao vlasti u Prištini da ukinu takse na robu iz Srbije i Bosne i Hercegovine, prenosi Tanjug.\nAmbasador Skot je ponovio da SAD podržavaju napore Beograda da normalizuje odnose sa Prištinom i da su spremne da pomognu u postizanju održivog rešenja, koje bi omogućilo stabilnost, zahvalivši ujedno na uzdržanom reagovanju Srbije na poslednje događaje.\nPredsednik Vučić je podsetio na odredbe Briselskog sporazuma i Rezolucije 1244, kao i na odredbe CEFTA, naglasivši da Srbija nije prekršila nijednu od njih. „Srbija ubrzano ekonomski napreduje i zato je iskreno za mir i stabilnost”, rekao je predsednik Vučić i dodao da je potrebno da Priština ukine takse, kako bi se, uz posredstvo Evropske unije, nastavio Briselski dijalog i traženje kompromisnog rešenja za pitanje Kosova i Metohije.\nSKOT: TARIFE TREBA UKINUTI\nAmerički ambasador Kajl Skot istakao je danas da su SAD i EU ujedinjene u uverenju da tarife treba ukinuti.\nSkot je danas razgovarao s predsednikom Srbije Aleksandrom Vučićem, koji ga je zamolio da SAD iskoriste svoj politički uticaj i upozore Prištinu da svojim potezima ugrožava mir i stabilnost u regionu.\n„Normalizacija odnosa između Srbije i Kosova je jedini put ka stabilnosti i prosperitetu. Potrebne su mirne glave i hrabro vođstvo. SAD i EU su ujedinjene u uverenju da tarife treba ukinuti”, naveo je Skot na Tviteru.\nNajavu formiranja kosovske vojske, što Srbija vidi kao novu opasnu meru na štetu bezbednosti i stabilnosti, nije komentarisao.\nSA PREDSEDNICOM SRPSKE O SARADNjI\nPoručio je da će Srbija uvek poštovati Dejtonski mirovni sporazum, svaku odluku koju konsenzusom donesu tri naroda BiH, poštovaće integritet BiH i integritet RS u okviru BiH.\n„Sa RS ne moram da govorim šta nas sve vezuje, pripadamo istom narodu, ali mislim da treba da gledamo u budućnost kako da se ubrzano razvijmo, i gradimo ekonomske kulturne i sve druge odnose, od infrastrukturnih povezivanja do većeg broja investicija i verujem da ćemo kao u prošlosti, ali ovog puta ubrzanim tempom imati više uspeha”, kazao je predsednik.\nCvijanovićevoj je rekao da kao predsednica RS možete da očekuje, zahvaljujući pre svega dobrim ekonomskim rezultatima Srbije, još veću pomoć od Srbije.\n„Imaćete dobrog saradnika u meni. Umem da cenim zajedničke vrednosti i trudiću se da uvek zajedno radimo gde god je to moguće. Razumem opterećenje koje nosi BiH, ali isto tako svi sa dužnom pažnjom treba da se ophodimo prema jednoj takvoj situaciji”, rekla je Cvijanović.\nCvijanović je istakla da ona i građani RS-a vide Srbiju kao „uzdanicu i najjači oslonac”.\nVUČIĆ ZATRAŽIO PODRŠKU KINE POSLE NAJAVE O FORMIRANjU VOJSKE KOSOVA\n“Potpuno je jasno da najava formiranja vojske i insistiranje na taksama od 100 odsto na robu iz centralne Srbije imaju za cilj proterivanje srpskog naroda sa Kosova i Metohije, jer mu onemogućavaju opstanak”, rekao je Vučić.\nPredsednik Srbije je ocenio da “neodgovorno ponašanje” Prištine može dovesti do katastrofe, “jer Srbija ne može i neće mirno da gleda uništavanje srpskog naroda” i zamolio da “bratska” Kina iskoristi svoj uticaj u svetu i pomogne da se održe mir i stabilnost, navodi se u saopštenju.\n“Za Kinu je Kosovo i Metohija sastavni deo Srbije i ostajemo privrženi poštovanju njenog teritorijalnog integriteta i suvereniteta”, rekao je Li.\nIzvor Beta/N1, 04. decembar 2018.\nPreporučujemokosovorusijaSADambasadoriBalkanvučićŽeljka CvijanovićKinaLi MančangSkotČepurin\nD. Kosirev: Voleli Kinu ili ne, od nje se može mnogo naučiti


Razmatrana povjerljiva informacija o napadu u Rajlovcu - Klix.ba\nKomisija za odbranu i sigurnost BiH na svojoj 13. sjednici razmatrala je Informaciju o terorističkom napadu u Rajlovcu, izvršenom 18. novembra 2015., kao i o ukupnom stanju sigurnosti u Bosni i Hercegovini.\nInformaciju, koja je klasifikovana stepenom tajnosti "povjerljiva", sačinilo je Ministarstvo sigurnosti BiH, u skladu sa zaključcima usvojenim na 20. sjednici Predstavničkog doma Parlamentarne skupštine Bosne i Hercegovine (PSBiH).\nNakon obavljene rasprave,Komisija je predmetnu Informaciju dostavila Predstavničkom domu PSBiH u dalju parlamentarnu proceduru.\nSjednica Komisije za odbranu i sigurnost BiH bila je zatvorena za javnost.\nterorizam Komisija za odbranu i sigurnost BiH pucnjava u Rajlovcu


Mini pivara na Tehnološkom fakultetu u Novom Sadu - www.025.rs\nwww.025.rs / SRBIJA / Mini pivara na Tehnološkom fakultetu u Novom Sadu\nMini pivara na Tehnološkom fakultetu u Novom Sadu\nKompanija Carlsberg Srbija donirala je Tehnološkom fakultetu Univerziteta u Novom Sadu mini pivaru, u nastavne i naučnoistraživačke svrhe. Mini pivara će, takođe omogućiti intenzivnu saradnju fakulteta sa industrijom piva. Ovo je odličan primer javno privatnog partnerstva sa jedne strane, i odlična osnova za razvoj dualnog obrazovanja u visokom u ovoj oblasti, sa druge, rekao je Šarčević otvarajući mini pivaru.\nOcenio je da su Carlsberg i Dunđerski Fondacija prepoznali Tehnološki fakultet Univerziteta u Novom Sadu kao visokoškolsku ustanovu koja obrazuje kvalitetne kadrove zbog čega od 2015. godine dodeljuju stipendije najboljim studentima II, III i IV godine osnovnih akademskih studija i master akademskih studija studijskog područja Prehrambena biotehnologija.\nMinistar je podsetio da se na Tehnološkom fakultetu Univerziteta u Novom Sadu tehnologija proizvodnje piva izučava od 1959. godine, kada je fakultet i osnovan. Pivara će studentima omogućiti konkretan rad na pojedinačnim uređajima i celokupnoj proizvodnji piva.\nTags: mini pivara, Novi Sad, tehnološki fakultet


JAVNI POZIV ZA DOSTAVLJANJE PONUDA ZA REKONSTRUKCIJU 31 STAMBENE JEDINICE NA PROSTORU GRADA BANJA LUKA | Bosnia and Herzegovina\nJAVNI POZIV ZA DOSTAVLJANJE PONUDA ZA REKONSTRUKCIJU 31 STAMBENE JEDINICE NA PROSTORU GRADA BANJA LUKA\nMeđunarodna organizacije za migracije (IOM) poziva sve zainteresovane kvalifikovane izvođače radova da nam dostave svoje ponude za obnovu i rekonstrukciju objekata pogođenih poplavama 2014 godine, prema predmjeru radova (BoQ) koje navodimo u našem zvaničnom upitu za ponudu. Uz ovaj zahtjev za ponudu nalaze se i opšte instrukcije dobavljačima koje uključuju instrukcije dobavljačima, predmjere radova i administrativne zahtjeve koje će dobavljači trebati slijediti kako bi pripremili i podnijeli svoje ponude na razmatranje IOM-u.\nOBNOVA I REKONSTRUKCIJA 16 OBJEKATA NA PROSTORU GRADA BANJA LUKE\nOBNOVA I REKONSTRUKCIJA 15 OBJEKATA NA PROSTORU GRADA BANJA LUKE\nRok za dostavljanje ponude je ponedjeljak 15. Juli 2019. godine do 17:00h poštom na sljedeću adresu:\nGrbavička 4, 71 000 Sarajevo\nza: IOM FR-HI RS projekat\nPredviđeni period za završetak radova je do 60 dana po potpisivanju ugovora.\nSve zainteresovane kompanije mogu preuzeti opće instrukcije dobavljačima, predmjer radova i administrativne zahtjeve putem e-mail adrese sjjproc@iom.int. Molimo Vas da pažljivo prođete kroz Opšte instrukcije dobavljačima i predmjeru radova kako bih Vaša ponuda bila potpuno kompletirana te da uz vašu ponudu dostavite i elektronsku kopiju ponude na CD-u ili USB-u.


OPENS Urban court – budući teren za prestonicu basket 3x3 i urbanih sportova - OpeNS\nOPENS Urban court – budući teren za prestonicu basket 3×3 i urbanih sportova\n09 Jan/2020 Objavio Opens2019 AdminObjavljeno u Vesti\nTokom 2019. godine OPENS je otvorio vrata Grada Novog Sada zahvaljujući tituli, velikom broju organizacija i volontera, realizovao značajan broj projekata, ali i bio partner u realizaciji mnogobrojnih aktivnosti i podrška omladinskim inicijativama. Među njima je i prvi FIBA 3×3 Challenger u Srbiji.\nOmladinska prestonica Evrope je prošle godine bila partner dvema provoplasiranim klubovima na svetu u basktu 3×3, ekipama Limana i Novog Sada, koje su u saradnji sa Gradom Novim Sadom, Pokrajinskim sekretarijatom za sport i omladinu, organizovali prvi FIBA 3×3 Challenger u Srbiji, u samom centru grada, sa 16 ekipa iz 10 zemalja sveta koja je ostvarila jednu od najvećih posećenosti FIBA 3×3 događaja u svetu. Priča se tu ne zaustavlja…\nU želji da veliki broj pokrenutih projekata postane i ostane novosadska tradicija, u partnerstvu sa Kompanijom NIS, Gradom Novim Sadom i ekipom Liman 3×3, kroz program Zajednici Zajedno 2018, Novi Sad dobija prvi otvoreni teren za basket koji je izgrađen prema pravilima FIBE, sa odgovarajućim standardima i podlogom na kojoj se igra, ali i prostorom za urbane i nove sportove kao što su teqball i street work out.\nRealizacija OPENS Urban courta, donosi Novosađanima prvi moderni otvoreni besplatni teren za basket, na atraktivnoj lokaciji kao što je Liman 4, kod Sunčanog keja, u blizini Youth Creative Polisa – tzv. Kineske četvrti, koji će u narednim godinama dobijati nove sadržaje, a tu će svoje mesto pronaći i drugi sportovi kao što je Teqball, kao i streetwork out teretana.Cilj projekta je da se na adaptiranom košarkaškom terenu, kroz različite aktivnosti, promoviše novi olimpijski sport basket 3×3, novi urbani sportovi i zdravi stilovi života u Novom Sadu iz kog dolaze svetski i evropski prvaci u ovom sportu.\nAdaptirani postojeći košarkaški teren će biti otvoren i dostupan svima koji treniraju, igraju i gledaju ovaj sport u godini ne samo u godini kada Novi Sad nosi titulu Omladinske prestonice Evrope, već i u budućnosti!


Prikazivanje članaka po tagu bogdan laban\nU toku proba rada regionalne deponije u Subotici\nObjavljeno u jul 11, 2019\nAmbasador Evropske unije i šef Delegacije Evropske unije Sem Fabrici u okviru manifestacije „EU zeleni dan“ obišao je doo "Regionalnu deponiju" u Subotici sa saradnicima i upoznao se sa radom Regionalnog centra za upravljanje čvrstim otpadom gde je od početka jula počela test faza.\nOdržan sastanak povodom realizacije projekta "Zaštita biodiverziteta i voda jezera Palić i Ludaš"\nObjavljeno u april 11, 2019\nU Plavoj sali Gradske kuće održan je sastanak upriličen povodom realizacije projekta "Zaštita biodiverziteta i voda jezera Palić i Ludaš".\nPočela izgradnja Akva parka i spa centra na Paliću\nObjavljeno u decembar 16, 2018\nPostavljanjem kamena temeljca 15. decembra, otpočela je prva faza radova na izgradnji Akva parka i spa centra na Paliću, koju zajedinički finansiraju Pokrajinska vlada, Vlada Republike Srbije i grad Subotica.\nOtvorena Fudbalska akademija u Bačkoj Topoli\nOd sada su otvorena vrata talentovanim fudbalerima u Bačkoj Topoli. U četvrtak, 27. septembra svečano je otvorena Fudbalska akademija TSC na severu Srbije.


OBNOVLJIVI IZVORI ENERGIJE - Crna Gora | Poljoprivredni ostatak\nNavigacija: Obnovljivi izvori energije » Vrste » Bioenergija » Poljoprivredni ostatak\nPoljoprivredni ostatak ili nus produkt predstavljaju ostaci voćarstva, vinogradarstva i maslinarstva kao i živinski ostaci. Potencijal korišćenja ovih ostataka za potrebe proizvodnje energije definisan je studijom „Energetski potencijal biomase u Crnoj Gori“.\nNus produkt voćarstva, vinogradarstva i maslinarstva se može koristiti za proizvodnju drvnih goriva, odnosno direktno spaljivanje i proizvodnju električne energije. Sa druge strane životinjski odtstak se često koristi za proizvodnju biogasa, odnosno metana, za istovremenu proizvodnju električne energije i toplotne energije, odnosno kogeneraciju. Ovakvo korišćenje otpada se obično radi u manjim sistemima, s obzirom na problem pri prikupljanju i stovarištu biomase, ali predstavlja dobar način korišćenja materijala čije odlaganje predstavlja ekološki problem. Takođe nus produkt proizvodnje energije iz ovakvih postrojenja je i prah koji se može koristit kao đubrivo.


Dejanoviæeva: Koalicija sigurna - B92.net\nDejanoviæeva: Koalicija sigurna\nBeograd -- Predsednica Skupštine Srbije Slavica Ðukiæ-Dejanoviæ izjavila je da vladajuæa koalicija nije ugrožena uprkos sporenjima oko Predloga zakona o informisanju.\nIzvor: Beta, Tanjug ponedeljak, 3.08.2009. | 00:29 -> 09:36\n"Vladajuæa koalicija nije ugrožena, nakon izvesnih sporenja oko izmena i dopuna predloženog zakona o informisanju", rekla je Slavica Ðukiæ-Dejanoviæ za list "Danas". Potpredsednica SPS-a rekla je da to što se èlanice vladajuæe koalicije nisu složile oko jedne teme ne znaèi da se ne slažu ni oko èega i da u svim stvarima imaju razlièite stavove.\n"To naprosto nije taèno, iako ne sporim veliki znaèaj zakona o informisanju i znaèaj medija", kazala je ona, navodeæi da ni ostali zakoni koji èekaju na usvajanje nisu ništa manje važni ali da poslanici treba da se odmore.\nDinkiæ: Daèiæ minira vladin predlog\nG17 plus sa DS ima stabilne odnose, ali su odnosi sa SPS na najnižem nivou od formiranja vladajuæe koalicije, kaže lider G17 plus Mlaðan Dinkiæ.\nOn je za Blic rekao da æe sve biti jasno krajem avgusta, kada u skupštini treba da se glasa o vladinom Predlogu izmena zakona o informisanju.\nDinkiæ je naveo da G17 plus ne preti, niti ucenjuje, kako to neki pokušavaju da im podmetnu, veæ koaliciju ugrožava "onaj ko minira vladin predlog".\n"Odlaganje glasanja u skupštini i miniranje vladinog predloga zakona uvelo je koaliciju u potencijalnu krizu. Glasanje 31. avgusta u skupštini ne samo da æe biti trenutak istine za vladajuæu koaliciju, veæ æe pokazati da li je srpska politièka elita spremna da otpoène poslednju i najtežu reformu - uvoðenje reda i morala u srpsku politiku", tvrdi Dinkiæ.\n"Daèiæ je svojom odlukom da ne glasa za vladin Predlog zakona o informisanju pokazao da njemu oèigledno više odgovara destruktivni medijski sistem koji je uspostavljen u doba Miloševiæa, a koji je zaslužan i za pripremu atmosfere u kojoj je ubijen Zoran Ðinðiæ", ocenio je lider G17 plus.\nPrema njegovim reèima, DS je u prošli petak pristala na odlaganje glasanja "zato što su uvideli da zbog SPS-a vladajuæa koalicija ne bi imala skupštinsku veæinu".\nDinkiæ je naveo da æe se 31. avgusta videti koliko je ozbiljno pogoðena koalicija, istièuæi da je "od opstanka koalicije mnogo važnije da li æe Srbija biti društvo u kome æe se drastiène laži i najteže klevete stvarno sankcionisati ili æe i dalje biti glavno obeležje srpske politièke scene".\nLider G17 plus je rekao da je optimista i da veruje da æe Predlog o izmenama Zakona o informisanju u nepromenjenom obliku biti izglasan u parlamentu.\nNa pitanje šta znaèi za koaliciju ako SPS ne bude u veæini, Dinkiæ je rekao da je to "pitanje za DS, koja je stožer ove koalicije".